02021R0821 — GA — 05.05.2022 — 002.001

Is áis doiciméadúcháin amháin an téacs seo agus níl aon éifeacht dhlíthiúil aige. Ní ghabhann institiúidí an Aontais aon dliteanas orthu féin i leith inneachar an téacs. Is iad na leaganacha de na gníomhartha a foilsíodh in Iris Oifigiúil an Aontais Eorpaigh agus atá ar fáil ar an suíomh gréasáin EUR-Lex na leaganacha barántúla de na gníomhartha ábhartha, brollach an téacs san áireamh. Is féidir teacht ar na téacsanna oifigiúla sin ach na naisc atá leabaithe sa doiciméad seo a bhrú

Arna leasú le:





Arna cheartú le:









▼B

RIALACHÁN (AE) 2021/821 Ó PHARLAIMINT NA hEORPA AGUS ÓN gCOMHAIRLE

an 20 Bealtaine 2021

lena mbunaítear córas Aontais chun onnmhairiú, bróicéireacht, cúnamh teicniúil, idirthuras agus aistriú ítimí dé-úsáide a rialú (athmhúnlú)







CAIBIDIL I

ÁBHAR AGUS SAINMHÍNITHE

Airteagal 1

Bunaítear leis an Rialachán seo córas de chuid an Aontais chun onnmhairí, bróicéireacht, cúnamh teicniúil, idirthuras agus aistriú ítimí dé-úsáide a rialú.

Airteagal 2

Chun críocha an Rialacháin seo, tá feidhm ag na sainmhínithe a leanas:

(1) ciallaíonn ‘ítimí dé-úsáide’ ítimí, lena n-áirítear bogearraí agus teicneolaíocht, is féidir a úsáid chun críoch sibhialta agus míleata araon, agus áirítear orthu ítimí is féidir a úsáid chun airm núicléacha, cheimiceacha nó bhitheolaíocha nó a modhanna seachadta a dhearadh, a fhorbairt, a tháirgeadh nó a úsáid, lena n-áirítear gach ítim is féidir a úsáid chun críoch neamhphléascach agus a chabhraíonn ar bhealach ar bith le hairm núicléacha nó feistí pléascáin núicléacha eile a mhonarú;

(2) ciallaíonn ‘onnmhairiú’: (a) nós imeachta onnmhairithe de réir bhrí Airteagal 269 de Chód Custaim an Aontais; (b) ath-onnmhairiú de réir bhrí Airteagal 270 de Chód Custaim an Aontais; bíonn ath-onnmhairiú freisin i gceist más rud é, le linn idirthuras trí chríoch chustaim an Aontais de réir phointe (11) den Airteagal seo, nach mór dearbhú imeachta achomair a thaisceadh toisc go bhfuil ceann scríbe deiridh na n-ítimí athraithe; (c) nós imeachta próiseála amach de réir bhrí Airteagal 259 de Chód Custaim an Aontais; nó (d) bogearraí nó teicneolaíocht a tharchur ar mhodhanna leictreonacha, lena n-áirítear trí fhacs, teileafón, post leictreonach nó aon mhodh leictreonach eile chuig ceann scríbe lasmuigh de chríoch chustaim an Aontais; áirítear leis sin na bogearraí agus an teicneolaíocht sin a chur ar fáil i bhfoirm leictreonach do dhaoine nádúrtha nó do dhaoine dlítheanacha nó do chomhpháirtíochtaí lasmuigh de chríoch chustaim an Aontais; áirítear leis freisin tarchur na teicneolaíochta ó bhéal nuair a dhéantar cur síos ar an teicneolaíocht thar mheán tarchurtha gutha;

(3) ciallaíonn ‘onnmhaireoir’: (a) aon duine nádúrtha nó dlítheanach, nó aon chomhpháirtíocht a bhfuil an conradh leis an gcoinsíní sa tríú tír tráth a ghlacfar leis an dearbhú onnmhairiúcháin nó leis an dearbhú ath-onnmhairiúcháin nó le dearbhú imeachta achomair agus a bhfuil sé de chumhacht aige a chinneadh go seolfar na hítimí amach as críoch chustaim an Aontais; i gcás nár tugadh aon chonradh onnmhairiúcháin i gcrích nó mura ngníomhaíonn sealbhóir an chonartha thar a cheann féin, ciallaíonn onnmhaireoir an duine a bhfuil an chumhacht aige a chinneadh go seolfar na hítimí amach as críoch chustaim an Aontais; nó (b) aon duine nádúrtha nó dlítheanach nó aon chomhpháirtíocht a chinnfidh bogearraí nó teicneolaíocht a tharchur trí mheán leictreonach, lena n-áirítear trí fhacs, teileafón, post leictreonach nó trí aon mhodh leictreonach eile chuig ceann scríbe lasmuigh de chríoch chustaim an Aontais nó na bogearraí agus an teicneolaíocht sin a chur ar fáil i bhfoirm leictreonach do dhaoine nádúrtha nó dlítheanacha nó do chomhpháirtíochtaí lasmuigh de chríoch chustaim an Aontais. Nuair is ag duine, eintiteas nó comhlacht a bhfuil cónaí air lasmuigh den Aontas nó atá bunaithe lasmuigh de chríoch chustaim an Aontais atá an ceart an ítím dé-úsáide a dhiúscairt, de bhun an chonartha ar a bhfuil an t-onnmhairiú bunaithe, measfar gurb é an t-onnmhaireoir an páirtí conarthach ar a bhfuil cónaí san Aontas nó atá bunaithe i gcríoch chustaim an Aontais; (c) i gcás nach bhfuil pointe (a)nó (b) infheidhme, aon duine nádúrtha a iompraíonn na hítimí dé-úsáide atá le honnmhairiú i gcás ina bhfuil na hítimí dé-úsáide sin i mbagáiste pearsanta an duine de réir bhrí phointe (a) d’Airteagal 1(19) de Rialachán Tarmligthe (AE) 2015/2446 ón gCoimisiún ( 1 );

(4) ciallaíonn ‘dearbhú onnmhairiúcháin’ gníomh trína léiríonn aon duine nádúrtha nó dlítheanach; nó aon chomhpháirtíocht, san fhoirm fhorordaithe agus ar an modh forordaithe, gur mian leis ítimí dé-úsáide a shonraítear i bpointe (1) a chur faoi nós imeachta onnmhairithe;

(5) ciallaíonn ‘dearbhú ath-onnmhairiúcháin’ gníomh de réir bhrí Airteagal 5(13) de Chód Custaim an Aontais;

(6) ciallaíonn ‘dearbhú imeachta achomair’ gníomh de réir bhrí Airteagal 5(10) de Chód Custaim an Aontais;

(7) ciallaíonn ‘seirbhísí bróicéireachta’: (a) caibidlíocht nó socrú idirbheart chun ítimí dé-úsáide a cheannach, a dhíol nó a sholáthar ó thríú tír chuig aon tríú tír eile; nó (b) chun ítimí dé-úsáide atá lonnaithe i dtríú tíortha a dhíol nó a cheannach lena n-aistriú chuig tríú tír eile. Chun críocha an Rialacháin seo, eisiatar ón sainmhíniú seo soláthar seirbhísí coimhdeacha amháin. Is éard is seirbhísí coimhdeacha ann ná iompar, seirbhísí airgeadais, árachas nó athárachas, nó fógraíocht ghinearálta nó cur chun cinn.

(8) ciallaíonn ‘bróicéir’ aon duine nádúrtha nó dlítheanach nó aon chomhpháirtíocht a sholáthraíonn seirbhísí bróicéireachta ó chríoch chustaim an Aontais isteach i gcríoch tríú tír;

(9) ciallaíonn ‘cúnamh teicniúil’ aon tacaíocht theicniúil a bhaineann le deisiúcháin, forbairt, monarú, cóimeáil, tástáil, cothabháil, nó aon seirbhís theicniúil eile, agus féadfaidh sé a bheith i bhfoirm teagaisc, comhairle, oiliúna, eolais nó scileanna oibre a tharchur nó seirbhísí comhairliúcháin, lena n-áirítear trí mheán leictreonach agus ar an teileafón nó trí aon chineál cúnaimh eile ó bhéal;

(10) ciallaíonn ‘soláthraí cúnaimh theicniúil’: (a) aon duine nádúrtha nó dlítheanach nó aon chomhpháirtíocht a sholáthraíonn seirbhísí bróicéireachta ó chríoch chustaim an Aontais isteach i gcríoch tríú tír; (b) aon duine nádúrtha nó dlítheanach nó aon chomhpháirtíocht a chónaíonn nó atá bunaithe i mBallstát a sholáthraíonn cúnamh teicniúil laistigh de chríoch tríú tír; nó (c) aon duine nádúrtha nó dlítheanach nó aon chomhpháirtíocht a chónaíonn nó atá bunaithe i mBallstát a sholáthraíonn cúnamh teicniúil do chónaitheoir i dtríú tír atá go sealadach i gcríoch chustaim an Aontais;

(11) ciallaíonn ‘idirthuras’ iompar ítimí dé-úsáide neamh-Aontais a thagann isteach agus a théann trí chríoch chustaim an Aontais agus a bhfuil a gceann scríbe lasmuigh de chríoch chustaim an Aontais sna cásanna seo a leanas: (a) ítimí a chuirtear faoin nós imeachta idirthurais sheachtraigh i gcomhréir le hAirteagal 226 de Chód Custaim an Aontais agus nach dtéann ach trí chríoch chustaim an Aontais; (b) ítimí a dhéantar a thrasloingsiú laistigh de shaorchrios nó a athonnmhairiú go díreach ó shaorchrios; (c) ítimí atá á stóráil go sealadach agus á n-athonnmhairiú go díreach ó shaoráid stórála sealadaí; nó (d) ítimí a thugtar isteach ar chríoch chustaim an Aontais ar an soitheach nó aerárthach céanna a thabharfaidh amach as an gcríoch sin iad gan díluchtú;

(12) ciallaíonn ‘údarú aonair onnmhairiúcháin’ údarú a thugtar d’aon onnmhaireoir sonrach amháin le haghaidh aon úsáideoir deiridh amháin nó aon choinsíní amháin i dtríú tír agus lena gcumhdaítear ítim dé-úsáide amháin nó níos mó;

(13) ciallaíonn ‘údarú foriomlán onnmhairiúcháin’ údarú a thugtar d’onnmhaireoir sonrach amháin i ndáil le cineál nó catagóir ítimí dé-úsáide a d’fhéadfadh a bheith bailí lena n-onnmhairiú chuig úsáideoir deiridh sonraithe amháin nó níos mó agus/nó i dtríú tír shonraithe amháin nó níos mó;

(14) ciallaíonn ‘údarú le haghaidh tionscadal mór’ údarú onnmhairiúcháin aonair nó údarú onnmhairiúcháin domhanda a dheonaítear d’onnmhaireoir sonrach amháin, i ndáil le cineál nó catagóir ítimí dé-úsáide a fhéadfaidh a bheith bailí lena n-onnmhairiú chuig úsáideoir deiridh sonraithe amháin nó níos mó i dtríú tír shonraithe amháin nó níos mó chun críche tionscadail mhóir shonraithe;

(15) ciallaíonn ‘údarú ginearálta onnmhairiúcháin ón Aontas’ údarú onnmhairiúcháin le haghaidh onnmhairí go tíortha cinn scríbe áirithe atá ar fáil ag na honnmhaireoirí uile a chomhlíonann na coinníollacha agus na ceanglais a liostaítear i Roinn A go Roinn H d’Iarscríbhinn II;

(16) ciallaíonn ‘údarú ginearálta onnmhairiúcháin náisiúnta’ údarú onnmhairiúcháin arna shainiú le reachtaíocht náisiúnta i gcomhréir le hAirteagal 12(6) agus Roinn C d’Iarscríbhinn III;

(17) ciallaíonn ‘críoch chustaim an Aontais’ críoch chustaim an Aontais de réir bhrí Airteagal 4 de Chód Custaim an Aontais;

(18) ciallaíonn ‘ítimí dé-úsáide nach ítimí de chuid an Aontais iad’ ítimí a bhfuil stádas earraí nach earraí de chuid an Aontais iad de réir bhrí Airteagal 5(24) de Chód Custaim an Aontais;

(19) ciallaíonn ‘trádbhac arm’ trádbhac arm arna fhorchur le cinneadh nó comhsheasamh arna ghlacadh ag an gComhairle nó le cinneadh ón Eagraíocht um Shlándáil agus Comhar san Eoraip (ESCE) nó le trádbhac arm arna fhorchur le rún ceangailteach ó Chomhairle Slándála na Náisiún Aontaithe;

(20) ciallaíonn ‘ítimí cibearfhaireachais’ ítimí dé-úsáide atá saindeartha chun faireachas ceilte ar dhaoine nádúrtha a chumasú trí shonraí a bhaint, a bhailiú nó a anailísiú ó fhaisnéis agus ó chórais teileachumarsáide nó trí faireachán a dhéanamh orthu;

(21) ciallaíonn ‘clár inmheánach um chomhlíonadh’ nó ‘CIC’ beartais agus nósanna imeachta éifeachtacha, iomchuí agus comhréireacha atá leanúnach arna nglacadh ag onnmhaireoirí chun comhlíonadh fhorálacha agus chuspóirí an Rialacháin seo agus théarmaí agus choinníollacha na n-údaruithe a chuirtear chun feidhme faoin Rialachán seo a éascú, lena n-áirítear, inter alia, bearta díchill chuí lena ndéantar measúnú ar na rioscaí a bhaineann le honnmhairiú na n-ítimí chuig úsáideoirí deiridh agus le húsáidí deiridh;

(22) ciallaíonn ‘idirbheart atá comhionann go bunúsach’ idirbheart a bhaineann le paraiméadair nó saintréithe teicniúla atá mórán mar an gcéanna agus a bhfuil an t-úsáideoir deiridh céanna nó an coinsíní céanna i gceist le hidirbheart eile.







CAIBIDIL II

RAON FEIDHME

Airteagal 3

1. Beidh údarú de dhíth chun ítimí dé-úsáide a liostaítear in Iarscríbhinn I a onnmhairiú.

2. De bhun Airteagal 4, 5, 9 nó 10, féadfar údarú a éileamh freisin chun ítimí dé-úsáide áirithe nach liostaítear in Iarscríbhinn I a onnmhairiú chuig gach ceann scríbe nó chuig cinn scríbe áirithe.

Airteagal 4

1. Beidh údarú de dhíth chun ítimí dé-úsáide nach liostaítear in Iarscríbhinn I a onnmhairiú más rud é gur chuir údarás inniúil in iúl don onnmhaireoir go bhfuil na hítimí i dtrácht ceaptha, nó go bhféadfaidh siad a bheith ceaptha, go hiomlán nó go páirteach: (a) lena n-úsáid chun airm cheimiceacha, bhitheolaíocha nó núicléacha, nó feistí pléascáin núicléacha eile, a fhorbairt, a tháirgeadh, a láimhseáil, a oibriú, a chothabháil, a stóráil, a bhrath, a shainaithint nó a scaipeadh, nó chun diúracáin a fhorbairt, a tháirgeadh, a chothabháil, nó a stóráil, ar diúracáin iad atá in ann na hairm sin a sheachadadh; (b) le haghaidh úsáid deiridh mhíleata má tá an tír cheannaigh nó an tír cinn scríbe faoi réir trádbhac arm; chun críocha an phointe seo, ciallaíonn ‘úsáid deiridh mhíleata’: (i) a bheith curtha isteach in ítimí míleata a liostaítear i liosta míleata na mBallstát; (ii) úsáid trealaimh táirgeachta, tástála nó anailísigh nó comhpháirteanna díobh, chun ítimí míleata a liostaítear i liosta míleata na mBallstát a fhorbairt, a tháirgeadh nó a chothabháil; nó (iii) úsáid aon táirgí neamhchríochnaithe i monarcha chun ítimí míleata a liostaítear i liosta míleata na mBallstát a tháirgeadh; (c) lena n-úsáid mar pháirteanna nó mar chomhpháirteanna d’ítimí míleata atá liostaithe sa liosta náisiúnta míleata agus a onnmhairíodh ó chríoch Ballstáit gan údarú nó mar shárú ar údarú arna fhorordú le reachtaíocht náisiúnta an Bhallstáit sin.

2. I gcás gurb eol d’onnmhaireoir go bhfuil na hítimí dé-úsáide atá beartaithe aige a onnmhairiú, nach liostaítear in Iarscríbhinn I, ceaptha, go hiomlán nó go páirteach, le haghaidh aon cheann de na húsáidí dá dtagraítear i mír 1 den Airteagal seo, tabharfaidh an t-onnmhaireoir fógra don údarás inniúil. Déanfaidh an t-údarás inniúil sin cinneadh i dtaobh na honnmhaire lena mbaineann a chur faoi réir údarú.

3. Féadfaidh Ballstát reachtaíocht náisiúnta a ghlacadh nó a choimeád lena bhforchuirtear ceanglas údarúcháin maidir le honnmhairiú ítimí dé-úsáide nach liostaítear in Iarscríbhinn I má tá forais amhrais ag an onnmhaireoir go bhfuil na hítimí sin ceaptha, nó go bhféadfaidh siad a bheith ceaptha, ina n-iomláine nó i bpáirt, le haghaidh aon cheann de na húsáidí dá dtagraítear i mír 1 den Airteagal seo.

4. Maidir le Ballstát a fhorchuireann ceanglas údarúcháin de bhun mhír 1, 2 nó 3, cuirfidh sé a údaráis chustaim agus údaráis náisiúnta ábhartha eile ar an eolas gan mhoill agus soláthróidh sé faisnéis ábhartha do na Ballstáit eile agus don Choimisiún maidir leis an gceanglas údarúcháin i dtrácht, go háirithe maidir leis na hítimí agus na heintitis lena mbaineann, mura rud é go measann sé nach iomchuí é sin a dhéanamh i bhfianaise chineál an idirbhirt nó i bhfianaise íogaireacht na faisnéise lena mbaineann.

5. Tabharfaidh na Ballstáit aird chuí ar fhaisnéis a fhaightear de bhun mhír 4 agus cuirfidh siad a n-údaráis chustaim agus údaráis náisiúnta ábhartha eile ar an eolas faoin méid sin.

6. Ionas go bhféadfaidh na Ballstáit scrúdú a dhéanamh ar na diúltuithe bailí uile, beidh feidhm ag Airteagal 16(1), (2) agus (5) go (7) maidir le cásanna a bhaineann le hítimí dé-úsáide nach liostaítear in Iarscríbhinn I.

7. Déanfar na malartuithe uile faisnéise a cheanglaítear de bhun an Airteagail seo i gcomhréir leis na ceanglais dhlíthiúla a bhaineann le faisnéis phearsanta, faisnéis atá íogair ó thaobh na tráchtála de nó faisnéis maidir le cosaint, leis an mbeartas eachtrach nó leis an tslándáil náisiúnta atá faoi chosaint a chosaint. Déanfar na malartuithe faisnéise sin trí mhodhanna slána leictreonacha, lena n-áirítear tríd an gcóras dá dtagraítear in Airteagal 23(6).

8. Ní dochar an Rialachán seo do cheart na mBallstát bearta náisiúnta a dhéanamh faoi Airteagal 10 de Rialachán (AE) 2015/479.

Airteagal 5

1. Beidh údarú ag teastáil chun ítimí cibearfhaireachais nach liostaítear in Iarscríbhinn I a onnmhairiú más rud é gur chuir an t-údarás inniúil in iúl don onnmhaireoir go bhfuil na hítimí i dtrácht ceaptha, nó go bhféadfadh sé go bhfuil siad ceaptha, ina n-iomláine nó i bpáirt, lena n-úsáid i dtaca le brú faoi chois inmheánach agus/nó sáruithe tromchúiseacha a dhéanamh ar chearta an duine agus ar an dlí daonnúil idirnáisiúnta.

2. I gcás gurb eol d’onnmhaireoir, de réir thorthaí an díchill chuí, go bhfuil ítimí cibearfhaireachais ceaptha atá beartaithe ag an onnmhaireoir a onnmhairiú, nach liostaítear in Iarscríbhinn I iad, ina n-iomláine nó i bpáirt, le haghaidh aon cheann de na húsáidí dá dtagraítear i mír 1 den Airteagal seo, tabharfaidh an t-onnmhaireoir fógra don údarás inniúil. Cinnfidh an t-údarás inniúil sin an gcuirfidh sé an t-onnmhairiú lena mbaineann faoi réir údarú nó nach gcuirfidh. Déanfaidh an Coimisiún agus an Chomhairle treoirlínte nó moltaí, dá dtagraítear in Airteagal 26(1), a chur ar fáil d’onnmhaireoirí.

3. Féadfaidh Ballstát reachtaíocht náisiúnta a ghlacadh nó a choimeád lena bhforchuirtear ceanglas údarúcháin maidir le honnmhairiú ítimí cibearfhaireachais nach liostaítear in Iarscríbhinn I má tá forais amhrais ag an onnmhaireoir go bhfuil na hítimí sin ceaptha, nó go bhféadfaidh siad a bheith ceaptha, ina n-iomláine nó i bpáirt, le haghaidh aon cheann de na húsáidí dá dtagraítear i mír 1 den Airteagal seo.

4. Maidir le Ballstát a fhorchuireann ceanglas údarúcháin de bhun mhír 1, mhír 2 nó mhír 3, cuirfidh sé a údaráis chustaim agus údaráis náisiúnta ábhartha eile ar an eolas gan mhoill agus soláthróidh sé faisnéis ábhartha do na Ballstáit eile agus don Choimisiún maidir leis an gceanglas údarúcháin i dtrácht, go háirithe maidir leis na hítimí agus na heintitis lena mbaineann, mura rud é go measann sé nach iomchuí é sin a dhéanamh i bhfianaise chineál an idirbhirt nó i bhfianaise íogaireacht na faisnéise lena mbaineann.

5. Tabharfaidh na Ballstáit aird chuí ar fhaisnéis a fhaightear de bhun mhír 4 agus déanfaidh siad athbhreithniú uirthi i bhfianaise na gcritéar a leagtar amach i mír 1 laistigh de 30 lá oibre. Cuirfidh siad a n-údaráis chustaim agus údaráis náisiúnta ábhartha eile ar an eolas. I gcásanna eisceachtúla, féadfaidh aon Bhallstát síneadh ar an tréimhse 30 lá a iarraidh. Mar sin féin, ní bheidh an síneadh níos faide ná 30 lá oibre.

6. I gcás ina dtabharfaidh na Ballstáit uile agus an Coimisiún fógra dá chéile agus don Choimisiún gur cheart ceanglas údarúcháin a fhorchur i gcás idirbhearta atá go bunúsach comhionann, foilseoidh an Coimisiún i sraith C d’ Iris Oifigiúil an Aontais Eorpaigh faisnéis maidir leis na hítimí cibearfhaireachais agus, i gcás inarb iomchuí, cinn scríbe atá faoi réir ceanglais údarúcháin de réir mar a thug na Ballstáit fógra ina leith chun na críche sin.

7. Déanfaidh na Ballstáit athbhreithniú ar an bhfaisnéis a fhoilsítear de bhun mhír 6 uair amháin in aghaidh na bliana ar a laghad, ar bhonn faisnéise agus anailísí ábhartha arna soláthar ag an gCoimisiún. I gcás ina dtugann na Ballstáit uile fógra dá chéile agus don Choimisiún gur cheart foilsiú ceanglais údarúcháin a leasú nó a athnuachan, déanfaidh an Coimisiún an fhaisnéis arna foilsiú de bhun mhír 6 i sraith C d’ Iris Oifigiúil an Aontais Eorpaigh a leasú nó a athnuachan go pras agus dá réir.

8. Ionas go bhféadfaidh na Ballstáit scrúdú a dhéanamh ar na diúltuithe bailí uile, beidh feidhm ag Airteagal 16(1), (2) agus (5) go (7) maidir le cásanna a bhaineann le hítimí cibearfhaireachais nach liostaítear in Iarscríbhinn I.

9. Déanfar na malartuithe uile faisnéise a cheanglaítear de bhun an Airteagail seo i gcomhréir leis na ceanglais dhlíthiúla a bhaineann le faisnéis phearsanta, faisnéis atá íogair ó thaobh na tráchtála de nó faisnéis maidir le cosaint, leis an mbeartas eachtrach nó leis an tslándáil náisiúnta atá faoi chosaint a chosaint. Déanfar malartuithe faisnéise den sórt sin trí mhodhanna slána leictreonacha, lena n-áirítear tríd an gcóras dá dtagraítear in Airteagal 23(6).

10. Déanfaidh na Ballstáit machnamh ar thacú le hítimí a fhoilsítear de bhun mhír 6 den Airteagal seo a chur isteach sna córais idirnáisiúnta iomchuí maidir le neamhleathadh nó sna socruithe iomchuí maidir le rialú onnmhairí d’fhonn síneadh a chur leis na rialuithe. Cuirfidh an Coimisiún anailísí ar na sonraí ábhartha arna mbailiú de bhun Airteagal 23(2) agus Airteagal 26(2) ar fáil.

11. Ní dochar an Rialachán seo do cheart na mBallstát bearta náisiúnta a dhéanamh faoi Airteagal 10 de Rialachán (AE) 2015/479.

Airteagal 6

1. Beidh údarú de dhíth le haghaidh seirbhísí bróicéireachta ar ítimí dé-úsáide a liostaítear in Iarscríbhinn I más rud é gur chuir an t-údarás inniúil an bróicéir ar an eolas go bhfuil na hítimí i dtrácht ceaptha, nó go bhféadfaidh siad a bheith ceaptha, go hiomlán nó go páirteach le haghaidh aon cheann de na húsáidí dá dtagraítear in Airteagal 4(1).

2. I gcás ina mbeartóidh bróicéir seirbhísí bróicéireachta ítimí dé-úsáide a liostaítear in Iarscríbhinn I a sholáthar agus gurb eol dó go bhfuil na hítimí sin ceaptha, ina n-iomláine nó i bpáirt, le haghaidh aon cheann de na húsáidí dá dtagraítear in Airteagal 4(1), tabharfaidh an bróicéir fógra don údarás inniúil. Cinnfidh an t-údarás inniúil sin an gcuirfidh sé seirbhísí bróicéireachta den sórt sin faoi réir údarú nó nach gcuirfidh.

3. Féadfaidh Ballstát cur i bhfeidhm mhír 1 a leathnú chuig ítimí dé-úsáide neamhliostaithe.

4. Féadfaidh Ballstát reachtaíocht náisiúnta a ghlacadh nó a choimeád lena bhforchuirtear ceanglas údarúcháin maidir le soláthar seirbhísí bróicéireachta ítimí dé-úsáide má tá forais amhrais ag an mbróicéir go bhfuil na hítimí sin ceaptha, nó go bhféadfaidh siad a bheith ceaptha, le haghaidh aon cheann de na húsáidí dá dtagraítear in Airteagal 4(1).

5. Beidh feidhm ag Airteagal 9(2), (3) agus (4) maidir leis na bearta náisiúnta dá dtagraítear i míreanna 3 agus 4 den Airteagal seo.

Airteagal 7

1. Féadfaidh údarás inniúil an Bhallstáit ina bhfuil na hítimí lonnaithe toirmeasc a chur ar idirthuras ítimí dé-úsáide neamh-Aontais a liostaítear in Iarscríbhinn I tráth ar bith más rud é go bhfuil na hítimí ceaptha, nó go bhféadfaidh siad a bheith ceaptha, go hiomlán nó go páirteach, le haghaidh aon cheann de na húsáidí dá dtagraítear in Airteagal 4(1).

2. Sula ndéanfar cinneadh cibé acu a thoirmeascfar nó nach dtoirmeascfar idirthuras, féadfaidh an t-údarás inniúil ceanglas onnmhairiúcháin a fhorchur i gcásanna aonair le haghaidh idirthuras sonrach ítimí dé-úsáide a liostaítear in Iarscríbhinn I más rud é go bhfuil na hítimí ceaptha, nó go bhféadfaidh siad a bheith ceaptha, go hiomlán nó go páirteach, le haghaidh aon cheann de na húsáidí dá dtagraítear in Airteagal 4(1). Má tharlaíonn an t-idirthuras trí chríoch an iliomad Ballstát, beidh údarás inniúil gach Ballstáit dá ndéantar difear in ann idirthuras den sórt sin trína chríoch a thoirmeasc.

Féadfaidh an t-údarás inniúil an ceanglas údarúcháin a fhorchur ar an duine nádúrtha nó dlítheanach nó ar an gcomhpháirtíocht a shealbhaíonn an conradh leis an gcoinsíní sa tríú tír agus ag a bhfuil an chumhacht cinneadh a dhéanamh go seolfar na hítimí trí chríoch chustaim an Aontais.

Mura bhfuil cónaí ar an duine nádúrtha nó dlítheanach nó ar an gcomhpháirtíocht i gcríoch chustaim an Aontais, nó mura bhfuil siad bunaithe ann, féadfaidh an t-údarás inniúil an ceanglas údarúcháin a fhorchur ar cheann acu seo a leanas:

(a) an dearbhóir de réir bhrí Airteagal 5(15) de Chód Custaim an Aontais;

(b) an t-iompróir de réir bhrí Airteagal 5(40) de Chód Custaim an Aontais; nó

(c) an duine nádúrtha a iompraíonn na hítimí dé-úsáide ar idirthuras i gcás na n-ítimí dé-úsáide sin a bheith i mbagáiste pearsanta an duine sin.

3. Féadfaidh Ballstát cur i bhfeidhm mhír 1 a leathnú chuig ítimí dé-úsáide neamhliostaithe.

4. Beidh feidhm ag Airteagal 9(2), (3) agus (4) maidir leis na bearta náisiúnta dá dtagraítear i mír 3 den Airteagal seo.

Airteagal 8

1. Beidh údarú de dhíth le haghaidh soláthar cúnaimh theicniúil ar ítimí dé-úsáide a liostaítear in Iarscríbhinn I más rud é gur chuir an t-údarás inniúil in iúl don soláthraí cúnaimh theicniúil go bhfuil na hítimí i dtrácht ceaptha, nó go bhféadfaidh siad a bheith ceaptha, go hiomlán nó go páirteach le haghaidh aon cheann de na húsáidí dá dtagraítear in Airteagal 4(1).

2. I gcás ina mbeartaíonn soláthraí cúnaimh theicniúil cúnamh teicniúil a sholáthar le haghaidh ítimí dé-úsáide a liostaítear in Iarscríbhinn I agus gurb eol dó go bhfuil na hítimí sin ceaptha, ina n-iomláine nó i bpáirt, le haghaidh aon cheann de na húsáidí dá dtagraítear in Airteagal 4(1), tabharfaidh soláthraí an chúnaimh theicniúil fógra don údarás inniúil. Cinnfidh an t-údarás inniúil sin i dtaobh an cúnamh teicniúil sin a chur faoi réir údaraithe.

3. Ní bheidh feidhm ag mír 1 ná ag mír 2 sna cásanna seo a leanas: (a) más rud é go soláthraítear cúnamh teicniúil laistigh de chríoch tíre a liostaítear i gCuid 2 de Roinn A d’Iarscríbhinn II nó isteach inti, nó i dtreo cónaitheoir i dtír atá liostaithe i gCuid 2 de Roinn A d’Iarscríbhinn II; (b) más rud é, maidir leis an gcúnamh teicniúil, gur i bhfoirm aistriú faisnéise atá sé atá san fhearann poiblí nó i bhfoirm taighde eolaíoch bunúsach de réir bhrí an Nóta Ghinearálta maidir le Teicneolaíocht nó an Nóta Teicneolaíochta Núicléiche a leagtar amach in Iarscríbhinn I; (c) más rud é go soláthraíonn údaráis nó gníomhaireachtaí de chuid Ballstáit cúnamh teicniúil i gcomhthéacs a gcúraimí oifigiúla; (d) más rud é go gcuirtear cúnamh teicniúil ar fáil d’fhórsaí armtha Ballstáit ar bhonn na gcúraimí a shanntar dóibh; (e) má sholáthraítear an cúnamh teicniúil chun críche a luaitear sna heisceachtaí le haghaidh ítimí de chuid an Chórais Rialaithe um Theicneolaíocht Diúracán (teicneolaíocht CRTD) in Iarscríbhinn IV; nó (f) más rud é gurb é an cúnamh teicniúil an t-íosmhéid is gá chun na hítimí sin ar eisíodh údarú onnmhairiúcháin ina leith a shuiteáil, a oibriú, a chothabháil (a sheiceáil) nó a dheisiú.

4. Féadfaidh Ballstát cur i bhfeidhm mhír 1 a leathnú chuig ítimí dé-úsáide neamhliostaithe.

5. Féadfaidh Ballstát reachtaíocht náisiúnta a ghlacadh nó a choimeád lena bhforchuirtear ceanglas údarúcháin maidir le cúnamh teicniúil a sholáthar i gcás ina bhfuil forais amhrais ag an soláthraí cúnaimh theicniúil, ar soláthraí é a bheartaíonn cúnamh teicniúil a sholáthar le haghaidh ítimí dé-úsáide, go bhfuil na hítimí sin ceaptha, nó go bhféadfadh siad a bheith ceaptha, le haghaidh aon cheann de na húsáidí dá dtagraítear in Airteagal 4(1).

6. Beidh feidhm ag Airteagal 9(2), (3) agus (4) maidir leis na bearta náisiúnta dá dtagraítear i míreanna 4 agus 5 den Airteagal seo.

Airteagal 9

1. Féadfaidh Ballstát onnmhairiú ítimí dé-úsáide nach liostaítear in Iarscríbhinn I a thoirmeasc nó ceanglas údarúcháin a fhorchur air ar chúiseanna slándála poiblí, lena n-áirítear gníomhartha sceimhlitheoireachta, nó chun ceisteanna chearta an duine a chur san áireamh.

2. Tabharfaidh na Ballstáit fógra don Choimisiún agus do na Ballstáit eile faoi aon bhearta arna nglacadh de bhun mhír 1 gan mhoill agus cuirfidh siad na cúiseanna beachta atá leis na bearta in iúl. Más rud é go mbunaítear liosta náisiúnta um rialú leis an mbeart, cuirfidh na Ballstáit an Coimisiún agus na Ballstáit eile ar an eolas freisin faoin tuairisc ar na hítimí rialaithe.

3. Tabharfaidh na Ballstáit, gan mhoill, fógra láithreach don Choimisiún agus do na Ballstáit eile faoi aon leasú a dhéantar ar na bearta arna nglacadh de bhun mhír 1 freisin, lena n-áirítear aon leasú ar a liostaí náisiúnta rialaithe.

4. Foilseoidh an Coimisiún na bearta a gcuirfear fógra chuige ina leith de bhun mhíreanna 2 agus 3 i sraith C d’ Iris Oifigiúil an Aontais Eorpaigh . Déanfaidh an Coimisiún tiomsú de na liostaí náisiúnta rialaithe atá i bhfeidhm sna Ballstáit a fhoilsiú ar leithligh, gan mhoill agus i dteangacha oifigiúla uile an Aontais. Ar fhógra a fháil ó Bhallstát faoi aon leasú ar a liosta náisiúnta rialaithe, foilseoidh an Coimisiún, gan mhoill agus i dteangacha oifigiúla uile an Aontais nuashonrú ar thiomsú na liostaí náisiúnta rialaithe atá i bhfeidhm sna Ballstáit.

Airteagal 10

1. Beidh údarú ag teastáil chun ítimí dé-úsáide nach liostaítear in Iarscríbhinn I a onnmhairiú má fhorchuireann Ballstát eile ceanglas údarúcháin le haghaidh onnmhairiú na n-ítimí sin ar bhonn liosta náisiúnta rialaithe d’ítimí arna ghlacadh ag an mBallstát sin de bhun Airteagal 9 agus arna fhoilsiú ag an gCoimisiún de bhun Airteagal 9(4), agus más rud é go bhfuil an t-údarás inniúil tar éis an t-onnmhaireoir a chur ar an eolas go bhfuil na hítimí i dtrácht ceaptha, nó go bhféadfaidh siad a bheith ceaptha, ina n-iomláine nó i bpáirt, d’úsáidí is cúis imní maidir le slándáil phoiblí, lena n-áirítear cosc a chur ar ghníomhartha sceimhlitheoireachta, nó breithnithe maidir le cearta an duine.

2. Maidir le Ballstát a dhiúltóidh údarú a cheanglaítear faoi mhír 1, cuirfidh sé an Coimisiún agus na Ballstáit eile ar an eolas freisin faoi chinneadh den sórt sin.

3. Maidir le Ballstát a fhorchuireann ceanglas údarúcháin, de bhun mhír 1 den Airteagal seo, ar onnmhairiú ítime dé-úsáide nach liostaítear in Iarscríbhinn I, cuirfidh sé a údaráis chustaim agus údaráis náisiúnta ábhartha eile ar an eolas faoin gceanglas údarúcháin gan mhoill agus, i gcás inarb iomchuí, cuirfidh sé an fhaisnéis ábhartha ar fáil do na Ballstáit eile agus don Choimisiún, go háirithe maidir leis na hítimí agus na húsáideoirí deiridh lena mbaineann. Tabharfaidh na Ballstáit eile aird chuí ar an bhfaisnéis sin agus cuirfidh siad a n-údaráis chustaim agus údaráis náisiúnta ábhartha eile ar an eolas faoin méid sin.

Airteagal 11

1. Beidh údarú de dhíth freisin le haghaidh aistrithe ítimí dé-úsáide a liostaítear in Iarscríbhinn IV laistigh den Aontas. Ní chumhdófar ítimí dé-úsáide a liostaítear i gCuid 2 d’Iarscríbhinn IV le húdarú ginearálta.

2. Féadfaidh Ballstát ceanglas údarúcháin a fhorchur le haghaidh aistriú ítimí dé-úsáide eile óna chríoch chuig Ballstát eile i gcásanna inarb amhlaidh tráth an aistrithe: (a) gurb eol don oibritheoir nó don údarás inniúil gur lasmuigh de chríoch chustaim an Aontas atá ceann scríbe deiridh na n-ítimí lena mbaineann, agus (b) go bhfuil onnmhairiú na n-ítimí sin chuig an gceann scríbe deiridh sin faoi réir ceanglas údarúcháin de bhun Airteagal 3, 4, 5, 9 nó 10 sa Bhallstát a bhfuil na hítimí le haistriú uaidh, agus nach bhfuil onnmhairiú den sórt sin go díreach óna chríoch údaraithe faoi údarú ginearálta ná faoi údarú foriomlán; agus (c) nach bhfuil aon phróiseáil ná oibriú mar atá sainmhínithe in Airteagal 60(2) de Chód Custaim an Aontais le déanamh ar na hítimí sa Bhallstát a bhfuil siad le haistriú chuige.

3. Déanfar iarratas ar an údarú aistrithe dá dtagraítear i míreanna 1 agus 2 sa Bhallstát óna bhfuil na hítimí dé-úsáide le haistriú.

4. I gcásanna ina bhfuil an Ballstát óna bhfuil na hítimí le haistriú tar éis glacadh cheana féin le honnmhairiú na n-ítimí dé-úsáide le linn nósanna imeachta comhairliúcháin a leagtar amach in Airteagal 14, eiseofar an t-údarú aistrithe don oibreoir láithreach, mura rud é go bhfuil athrú suntasach tagtha ar na himthosca.

5. Cuirfidh Ballstát a ghlacann reachtaíocht lena ndéantar ceanglas den sórt sin a fhorchur dá dtagraítear i mír 2 an Coimisiún agus na Ballstáit eile a chur ar an eolas, gan mhoill, faoi na bearta atá déanta aige gan mhoill. Foilseoidh an Coimisiún an fhaisnéis sin a gcuirfear fógra chuige ina leith i sraith C d’ Iris Oifigiúil an Aontais Eorpaigh .

6. Ní bheidh sé i gceist le cur i bhfeidhm na mbeart a ghlacfar de bhun mhíreanna 1 agus 2 rialuithe teorann inmheánaí a chur i bhfeidhm laistigh de chríoch chustaim an Aontais, ach ní bheidh i gceist ach rialuithe a fheidhmítear mar chuid de na gnáthnósanna imeachta rialaithe a chuirtear i bhfeidhm ar bhealach neamh-idirdhealaitheach ar fud chríoch chustaim an Aontais.

7. Ní bheidh mar thoradh ar na bearta a chuirtear i bhfeidhm de bhun mhíreanna 1 agus 2, aistrithe ó Bhallstát amháin chuig Ballstát eile faoi réir coinníollacha níos srianta ná iad sin a fhorchuirtear ar onnmhairiú na n-ítimí céanna chuig tríú tíortha.

8. Féadfaidh Ballstát a cheangal, faoi reachtaíocht náisiúnta, go ndéanfar, le haghaidh aon aistrithe ón mBallstát sin laistigh den Aontas d’ítimí a liostaítear in Iarscríbhinn I, Catagóir 5, Cuid 2, nach liostaítear in Iarscríbhinn IV, faisnéis bhreise a bhaineann leis na hítimí sin a sholáthar d’údarás inniúil an Bhallstáit sin.

9. Tabharfar le fios go soiléir sna doiciméid tráchtála ábhartha a bhaineann le haistrithe ítimí dé-úsáide a liostaítear in Iarscríbhinn I laistigh den Aontas go bhfuil na hítimí sin faoi réir rialuithe má dhéantar iad a onnmhairiú ó chríoch chustaim an Aontais. San áireamh sna doiciméid sin tá, go háirithe, aon chonradh díolacháin, deimhniú ar ordú, sonrasc nó nóta last-táille.







CAIBIDIL III

ÚDARÚ ONNMHAIRIÚCHÁIN AGUS ÚDARÚ LE hAGHAIDH SEIRBHÍSÍ BRÓICÉIREACHTA AGUS CÚNAMH TEICNIÚIL

Airteagal 12

1. Féadfar na cineálacha údaruithe onnmhairiúcháin seo a leanas a eisiúint nó a bhunú faoin Rialachán seo: (a) údarúcháin aonair onnmhairiúcháin; (b) údarúcháin dhomhanda onnmhairiúcháin; (c) údarúcháin náisiúnta ghinearálta onnmhairiúcháin; (d) údarúcháin ghinearálta onnmhairiúcháin ón Aontas le haghaidh onnmhairiú ítimí áirithe chuig cinn scríbe áirithe faoi choinníollacha sonracha agus faoi cheanglais shonracha maidir le húsáid mar a leagtar amach i Roinn A go Roinn H d’Iarscríbhinn II. Beidh údarúcháin arna n-eisiúint nó arna mbunú faoin Rialachán seo bailí ar fud chríoch chustaim an Aontais.

2. Is é údarás inniúil an Bhallstáit ina bhfuil an t-onnmhaireoir ina chónaí nó ina bhfuil an t-onnmhaireoir bunaithe a thabharfaidh údaruithe onnmhairiúcháin aonair agus údaruithe onnmhairiúcháin dhomhanda faoin Rialachán seo.

Gan dochar do phointe (3) d’Airteagal 2, i gcás nach bhfuil an t-onnmhaireoir ina chónaí nó bunaithe ar chríoch chustaim an Aontais, is é údarás inniúil an Bhallstáit ina bhfuil na hítimí dé-úsáide lonnaithe a thabharfaidh údaruithe onnmhairiúcháin aonair faoin Rialachán seo.

Eiseofar gach údarú onnmhairiúcháin aonair agus gach údarú onnmhairiúcháin foriomlán, aon uair is féidir sin, ar mhodhanna leictreonacha ar fhoirmeacha ar a mbeidh ar a laghad gach ceann de na heilimintí, agus san ord, dá bhforáiltear sna samhlacha a leagtar amach i Roinn A d’Iarscríbhinn III.

3. Beidh údaruithe onnmhairiúcháin aonair agus údaruithe onnmhairiúcháin foriomlána bailí ar feadh suas le dhá bhliain, mura gcinnfidh an t-údarás inniúil a mhalairt.

Beidh údarúcháin do thionscadail mhóra bailí ar feadh tréimhse atá le cinneadh ag an údarás inniúil, ach nach faide ná ceithre bliana í, ach amháin i gcúinsí a bhfuil údar cuí leo bunaithe ar ré an tionscadail.

4. Soláthróidh onnmhaireoirí gach faisnéis ábhartha atá de dhíth ar an údarás inniúil dá n-iarratais ar údaruithe onnmhairiúcháin aonair agus údaruithe onnmhairiúcháin domhanda chun faisnéis iomlán a sholáthar go háirithe faoin úsáideoir deiridh, an tír cinn scríbe agus úsáid deiridh na hítime atá á honnmhairiú.

Beidh údaruithe onnmhairiúcháin aonair faoi réir ráiteas úsáide deiridh. Féadfaidh an t-údarás inniúil iarratais áirithe a dhíolmhú ón oibleagáid ráiteas úsáide deiridh a sholáthar. Féadfaidh údaruithe onnmhairiúcháin foriomlána a bheith faoi réir ráiteas úsáide deiridh más iomchuí.

Déanfaidh onnmhaireoirí a úsáideann údaruithe onnmhairiúcháin domhanda CIC a chur chun feidhme, mura rud é go measann an t-údarás inniúil nach gá sin i ngeall ar fhaisnéis eile arna cur san áireamh aige agus an t-iarratas ar údarú onnmhairiúcháin domhanda arna thíolacadh ag an onnmhaireoir á phróiseáil aige.

Déanfaidh na Ballstáit ceanglais tuairiscithe agus ceanglais ICP a bhaineann le húsáid na n-údaruithe onnmhairiúcháin foriomlána a shainiú.

Arna iarraidh sin d’onnmhaireoirí, déanfar údaruithe onnmhairiúcháin foriomlána ina bhfuil teorainneacha cainníochta a dheighilt.

5. Próiseálfaidh údaráis inniúla na mBallstát iarrataí ar údaruithe aonair nó foriomlána laistigh de thréimhse a bheidh le socrú faoin dlí náisiúnta nó faoin gcleachtas náisiúnta.

6. Maidir leis na húdaruithe náisiúnta ginearálta onnmhairiúcháin: (a) déanfaidh siad na hítimí a liostaítear in Roinn 1 d'Iarscríbhinn II a eisiamh óna raon feidhme; (b) beidh siad sainithe faoin dlí náisiúnta nó faoin gcleachtas náisiúnta; féadfaidh gach onnmhaireoir, atá bunaithe nó a bhfuil cónaí air sa Bhallstát a eisíonn na húdaruithe sin, iad a úsáid, má chomhlíonann siad na ceanglais a leagtar amach sa Rialachán seo agus sa reachtaíocht náisiúnta chomhlántach; eiseofar iad i gcomhréir leis na sonrúcháin a leagtar amach i Roinn C d’Iarscríbhinn III; (c) ní úsáidfear iad más rud é gur chuir an t-údarás inniúil an t-onnmhaireoir ar an eolas go bhfuil na hítimí i dtrácht ceaptha, nó go bhféadfaidh siad a bheith ceaptha, go hiomlán nó go páirteach, le haghaidh aon cheann de na húsáidí dá dtagraítear in Airteagal 4(1), nó más eol don onnmhaireoir go bhfuil na hítimí ceaptha le haghaidh úsáidí den sórt sin. Féadfaidh údaruithe náisiúnta ghinearálta onnmhairiúcháin feidhm a bheith acu freisin maidir le hítimí agus cinn scríbe a liostaítear i Ranna A go H d’Iarscríbhinn II. Tabharfaidh na Ballstáit fógra don Choimisiún láithreach faoi aon údarú náisiúnta ginearálta onnmhairiúcháin a eisítear nó a mhodhnaítear. Foilseoidh an Coimisiún fógraí den sórt sin i sraith C d’Iris Oifigiúil an Aontais Eorpaigh.

7. Féadfaidh údarás inniúil an Bhallstáit ina bhfuil an t-onnmhaireoir ina chónaí nó ina bhfuil sé bunaithe toirmeasc a chur ar an onnmhaireoir údaruithe ginearálta onnmhairiúcháin ón Aontas a úsáid má tá amhras réasúnta ann i leith chumas an onnmhaireora an t-údarú sin a chomhlíonadh nó foráil de chuid na reachtaíochta maidir le rialú ar onnmhairiú a chomhlíonadh.

Déanfaidh údaráis inniúla na mBallstát faisnéis a mhalartú faoi onnmhaireoirí a bhfuil toirmeasc orthu úsáid a bhaint as údarú ginearálta onnmhairiúcháin ón Aontas, ach amháin má chinneann údarás inniúil an Bhallstáit ina bhfuil an t-onnmhaireoir ina chónaí nó ina bhfuil sé bunaithe nach ndéanfaidh an t-onnmhaireoir iarracht ítimí dé-úsáide a onnmhairiú trí Bhallstát eile. Déanfar faisnéis a mhalartú trí úsáid a bhaint as an gcóras leictreonach dá dtagraítear in Airteagal 23(6).

Airteagal 13

1. Is é údarás inniúil an Bhallstáit ina bhfuil cónaí ar an mbróicéir nó an soláthraí cúnaimh theicniúil nó ina bhfuil sé bunaithe a dheonóidh údaruithe le haghaidh soláthar seirbhísí bróicéireachta agus cúnamh teicniúil faoin Rialachán seo. I gcás nach mbeidh an bróicéir nó an soláthraí cúnaimh theicniúil ina chónaí nó bunaithe ar chríoch chustaim an Aontais, is é údarás inniúil an Bhallstáit as a gcuirfear na seirbhísí bróicéireachta nó an cúnamh teicniúil ar fáil a dheonóidh údaruithe chun seirbhísí bróicéireachta agus cúnamh teicniúil a sholáthar faoin Rialachán seo.

2. Tabharfar údaruithe chun seirbhísí bróicéireachta a sholáthar le haghaidh cainníocht shocraithe d’ítimí sonracha agus déanfar suíomh na n-ítimí sa tríú tír as ar thionscain siad, an t-úsáideoir deiridh agus suíomh beacht an úsáideora deiridh a shainaithint go soiléir.

Sainaithneofar go soiléir sna húdaruithe le haghaidh cúnamh teicniúil an t-úsáideoir deiridh agus suíomh beacht an úsáideora sin.

Beidh na húdarúcháin bailí ar fud chríoch chustaim an Aontais.

3. Soláthróidh bróicéirí agus soláthraithe cúnaimh theicniúil gach faisnéis ábhartha don údarás inniúil atá de dhíth dá n-iarratas ar údarú faoin Rialachán seo, go háirithe sonraí maidir le suíomh na n-ítimí dé-úsáide, tuairisc shoiléir ar na hítimí agus ar an gcainníocht atá i gceist, tríú páirtithe a bhfuil baint acu leis an idirbheart, an tír atá mar cheann scríbe, an t-úsáideoir deiridh sa tír sin agus suíomh beacht an úsáideora deiridh.

4. Próiseálfaidh údaráis inniúla na mBallstát iarrataí ar údaruithe chun seirbhísí bróicéireachta agus cúnamh teicniúil a sholáthar laistigh de thréimhse ama a bheidh le cinneadh faoin dlí náisiúnta nó faoin gcleachtas náisiúnta.

5. Eiseofar gach údarú le haghaidh soláthar seirbhísí bróicéireachta agus cúnamh teicniúil, aon uair is féidir sin, ar mhodhanna leictreonacha ar fhoirmeacha ar a bhfuil ar a laghad gach ceann de na heilimintí, agus san ord, dá bhforáiltear sna samhlacha a leagtar amach i Roinn B d’Iarscríbhinn III.

Airteagal 14

1. Más rud é, i gcás ítimí dé-úsáide ar cuireadh iarratas isteach ina leith ar údarú onnmhairiúcháin aonair chuig ceann scríbe nach liostaítear i gCuid 2 de Roinn A d’Iarscríbhinn II nó chuig aon cheann scríbe i gcás ítimí dé-úsáide a liostaítear in Iarscríbhinn IV, go bhfuil nó go mbeidh na hítimí sin suite i gceann amháin nó níos mó de na Ballstáit, amach ón mBallstát ina ndearnadh an t-iarratas, tabharfar sin le fios san iarratas. Rachaidh údarás inniúil an Bhallstáit ar cuireadh an t-iarratas ar údarú onnmhairiúcháin faoina bhráid i gcomhairle le húdaráis inniúla na mBallstát a bheidh i dtrácht láithreach agus soláthróidh sé an fhaisnéis ábhartha. Féadfar an comhairliúchán sin a dhéanamh trí úsáid a bhaint as an gcóras leictreonach dá dtagraítear in Airteagal 23(6). Déanfaidh na Ballstáit a rachfar i gcomhairle leo aon agóidí a d’fhéadfadh a bheith acu maidir le húdarú den sórt sin a dheonú a chur in iúl laistigh de 10 lá oibre, agus beidh siad ina gceangal ar an mBallstát ina ndearnadh an t-iarratas.

Mura bhfaighfear aon agóid laistigh de 10 lá oibre, measfar nach bhfuil aon agóid ag na Ballstáit a ndeachthas i gcomhairle leo.

I gcásanna eisceachtúla, féadfaidh aon Bhallstát a rachfar i gcomhairle leis síneadh ar an tréimhse 10 lá sin a iarraidh. Mar sin féin, ní bheidh an síneadh níos faide ná 30 lá oibre.

2. Más rud é go bhféadfadh onnmhairiú dochar a dhéanamh dá leasanna slándála riachtanacha, féadfaidh Ballstát iarraidh ar Bhallstát eile gan údarú onnmhairiúcháin a dheonú nó, más rud é gur deonaíodh údarú den sórt sin, iarraidh go ndéanfaí é a chur ar neamhní, a chur ar fionraí, a mhodhnú nó a chúlghairm. Rachaidh an Ballstát a gheobhaidh iarraidh den sórt sin i mbun comhairliúcháin neamh-cheangailteacha láithreach leis an mBallstát a dhéanfaidh an iarraidh, agus beidh siad le cur i gcrích laistigh de 10 lá oibre. I gcás ina ndéanfaidh an Ballstát a fhaigheann an t-iarratas cinneadh an t-údarú a dheonú, tabharfaidh an Ballstát sin fógra don Choimisiún agus do na Ballstáit eile faoi sin ag baint úsáid as an gcóras leictreonach dá dtagraítear in Airteagal 23(6).

Airteagal 15

1. Agus cinneadh á dhéanamh cibé acu údarú a dheonú nó gan é a dheonú nó é a thoirmeasc faoin Rialachán seo, cuirfidh na Ballstáit na breithnithe ábhartha go léir san áireamh, lena n-áirítear: (a) Oibleagáidí agus gealltanais idirnáisiúnta an Aontais agus na mBallstát, go háirithe na hoibleagáidí agus na gealltanais lenar ghlac gach ceann acu mar chomhaltaí de na córais idirnáisiúnta ábhartha maidir le neamhleathadh agus na socruithe ábhartha maidir le rialú onnmhairí, nó trí na conarthaí ábhartha idirnáisiúnta a dhaingniú; (b) a n-oibleagáidí faoi smachtbhannaí arna bhforchur le cinneadh nó le comhsheasamh arna ghlacadh ag an gComhairle nó le cinneadh ó ESCE nó le rún ceangailteach ó Chomhairle Slándála na Náisiún Aontaithe; (c) breithnithe maidir le beartas náisiúnta eachtrach agus slándála, lena n-áirítear iad siúd a chumhdaítear le Comhsheasamh 2008/944/CBES; (d) breithnithe maidir leis an úsáid deiridh atá beartaithe agus riosca an atreoraithe.

2. Sa bhreis ar na critéir a leagtar amach i mír 1, agus measúnú á dhéanamh acu ar iarratas ar údarú foriomlán onnmhairiúcháin, cuirfidh na Ballstáit san áireamh cur chun feidhme ICP ag an onnmhaireoir.

Airteagal 16

1. Féadfaidh an t-údarás inniúil, ag gníomhú dó i gcomhréir leis an Rialachán seo, diúltú údarú a dheonú agus féadfaidh sé údarú atá deonaithe cheana aige a chur ar neamhní, a fhionraí, a mhodhnú nó a chúlghairm. I gcás ina ndéanfaidh an t-údarás inniúil údarú onnmhairiúcháin a dhiúltú, a chur ar neamhní, a shrianadh go suntasach nó a chúlghairm nó i gcás ina mbeidh cinneadh déanta aige nach ndéanfar an t-onnmhairiú atá beartaithe a údarú, tabharfaidh sé fógra faoin méid sin d’údaráis inniúla na mBallstát eile agus don Choimisiún agus comhroinnfidh sé an fhaisnéis ábhartha leo. I gcás ina bhfuil údarú onnmhairiúcháin curtha ar fionraí ag údarás inniúil Ballstáit, cuirfear an measúnú deiridh in iúl do na húdaráis inniúla sna Ballstáit eile agus don Choimisiún ag deireadh na tréimhse fionraíochta.

2. Déanfaidh údaráis inniúla na mBallstát athbhreithniú ar dhiúltuithe ar údaruithe a dtabharfar fógra ina leith faoi mhír 1 laistigh de thrí bliana ón uair a thabharfar fógra ina leith agus déanfaidh siad iad a chúlghairm, a leasú nó a athnuachan. Tabharfaidh údaráis inniúla na mBallstát fógra faoi thorthaí an athbhreithnithe d’údaráis inniúla na mBallstát eile agus don Choimisiún a luaithe is féidir. Leanfaidh diúltuithe nach ndéantar a chúlghairm de bheith bailí agus déanfar athbhreithniú orthu gach trí bliana. Tráth an tríú hathbhreithniú, beidh sé de cheangal ar an mBallstát lena mbaineann míniú a thabhairt ar an réasúnú a bhí le diúltú den sórt sin a choinneáil.

3. Tabharfaidh an t-údarás inniúil fógra gan mhoill d’údaráis inniúla na mBallstát eile agus don Choimisiún faoina gcinntí maidir le toirmeasc a chur ar idirthuras ítimí dé-úsáide a dhéantar faoi Airteagal 7. Beidh an fhaisnéis ábhartha go léir sna fógraí sin lena n-áirítear aicmiú na hítime, paraiméadair theicniúla na hítime, an tír is ceann scríbe agus an t-úsáideoir deiridh.

4. Beidh feidhm ag míreanna 1 agus 2 den Airteagal seo freisin maidir le húdaruithe chun seirbhísí bróicéireachta agus cúnamh teicniúil a sholáthar dá dtagraítear in Airteagal 13.

5. Sula gcinnfidh údarás inniúil Ballstáit ar cheart nó nár cheart údarú a dheonú nó idirthuras a thoirmeasc faoin Rialachán seo, déanfaidh sé scrúdú ar gach diúltú bailí nó cinneadh lena dtoirmeasctar idirthuras ítimí dé-úsáide a liostaítear in Iarscríbhinn I a rinneadh faoin Rialachán seo lena fhionnadh ar dhiúltaigh údaráis inniúla i mBallstát eile údarú nó idirthuras le haghaidh idirbheart arb ionann é go bunúsach agus an t-idirbheart i dtrácht. Ansin rachaidh sé i gcomhairle le húdaráis inniúla an Bhallstáit a d’eisigh diúltaithe nó cinntí den sórt sin chun idirthuras a thoirmeasc mar a fhoráiltear i míreanna 1, 3 agus 4 den Airteagal seo.

Cuirfidh údaráis inniúla na mBallstát a rachfar i gcomhairle leo in iúl laistigh de 10 lá oibre an measann siad gur idirbheart atá go bunúsach comhionann leis an idirbheart atá i gceist an t-idirbheart i dtrácht. Mura bhfaighfear freagairt laistigh de 10 lá oibre, measfar nach measann údaráis inniúla na mBallstát a ndeachthas i gcomhairle leo gur idirbheart atá comhionann go bunúsach leis an idirbheart i dtrácht atá ann.

Más gá tuilleadh faisnéise chun meastóireacht cheart a dhéanamh ar an idirbheart i dtrácht, tiocfaidh údaráis inniúla na mBallstát lena mbaineann ar chomhaontú maidir leis an tréimhse 10 lá sin a fhadú. Mar sin féin, ní bheidh an síneadh níos faide ná 30 lá oibre.

Más rud é, tar éis comhairliúchán den sórt sin, go gcinneann an t-údarás inniúil an t-údarú a dheonú nó an t-idirthuras a cheadú, tabharfaidh sé fógra d’údaráis inniúla na mBallstát eile agus don Choimisiún, agus soláthróidh sé an fhaisnéis ábhartha go léir chun an cinneadh a mhíniú.

6. Déanfar na fógraí uile a cheanglaítear faoin Airteagal seo trí bhíthin meán slán leictreonach, lena n-áirítear tríd an gcóras dá dtagraítear in Airteagal 23(6).

7. Beidh gach faisnéis a roinnfear de bhun an Airteagail seo i gcomhréir le hAirteagal 23(5) maidir le rúndacht faisnéise den sórt sin.







CAIBIDIL IV

LIOSTAÍ D’ÍTIMÍ DÉ-ÚSÁIDE AGUS DE CHINN SCRÍBE A LEASÚ

Airteagal 17

1. Tugtar de chumhacht don Choimisiún gníomhartha tarmligthe a ghlacadh i gcomhréir le hAirteagal 18 chun liosta na n-ítimí dé-úsáide a leagtar amach in Iarscríbhinní I agus i IV a thabhairt cothrom le dáta, mar a leanas: (a) liosta na n-ítimí dé-úsáide a leagtar amach in Iarscríbhinn I a leasú i gcomhréir leis na hoibleagáidí agus gealltanais ábhartha, agus aon leasú orthu, lenar ghlac na Ballstáit agus, i gcás inarb infheidhme, an tAontas mar chomhaltaí de na córais idirnáisiúnta maidir le neamhleathadh agus na socruithe idirnáisiúnta maidir le rialú onnmhairiú, nó trí chonarthaí ábhartha idirnáisiúnta a dhaingniú; (b) i gcás ina mbaineann leasú ar Iarscríbhinn I le hítimí dé-úsáide a liostaítear freisin in Iarscríbhinn II nó IV, déanfar na hIarscríbhinní sin a leasú dá réir sin.

2. Tugtar de chumhacht don Choimisiún gníomhartha tarmligthe a ghlacadh i gcomhréir le hAirteagal 18 chun Iarscríbhinn II a leasú trí ítimí a bhaint agus trí chinn scríbe a chur le raon feidhme údaruithe ginearálta onnmhairiúcháin ón Aontas nó trí chinn scríbe a bhaint de raon feidhme na n-údaruithe ginearálta onnmhairiúcháin i gcomhairle leis an nGrúpa Comhordúcháin um Dhé-Úsáid arna chur ar bun de bhun Airteagal 24 agus ag cur san áireamh oibleagáidí agus gealltanais faoi na córais ábhartha maidir le neamhleathadh agus na socruithe ábhartha maidir le rialú onnmhairí, amhail leasuithe ar liostaí rialaithe, chomh maith le forbairtí geopholaitiúla ábhartha. Más rud é go n-éilítear, ar mhórchúiseanna práinne, cinn scríbe áirithe a bhaint de raon feidhme údaraithe ginearálta onnmhairiúcháin ón Aontas, beidh feidhm ag an nós imeachta dá bhforáiltear in Airteagal 19 maidir le gníomhartha tarmligthe a ghlactar de bhun na míre seo.

Airteagal 18

1. Is faoi réir na gcoinníollacha a leagtar síos san Airteagal seo a thugtar an chumhacht don Choimisiún chun gníomhartha tarmligthe a ghlacadh.

2. Déanfar an chumhacht chun gníomhartha tarmligthe a ghlacadh dá dtagraítear in Airteagal 17 a thabhairt don Choimisiún go ceann tréimhse cúig bliana ón 9 Meán Fómhair 2021. Déanfaidh an Coimisiún, tráth nach déanaí ná 9 mí roimh dheireadh na tréimhse cúig bliana, tuarascáil a tharraingt suas maidir le tarmligean na cumhachta. Déanfar tarmligean na cumhachta a fhadú go hintuigthe go ceann tréimhsí comhfhaid, mura rud é go gcuireann Parlaimint na hEorpa nó an Chomhairle in aghaidh an fhadaithe sin tráth nach déanaí ná 3 mhí roimh dheireadh gach tréimhse.

3. Féadfaidh Parlaimint na hEorpa nó an Chomhairle tarmligean na cumhachta dá dtagraítear in Airteagal 17 a chúlghairm aon tráth. Le cinneadh chun cúlghairm a dhéanamh, cuirfear deireadh le tarmligean na cumhachta atá sonraithe sa chinneadh sin. Gabhfaidh éifeacht leis an lá tar éis fhoilsiú an chinnidh in Iris Oifigiúil an Aontais Eorpaigh nó ar dháta is déanaí a shonrófar sa chinneadh. Ní dhéanfaidh sé difear do bhailíocht aon ghnímh tharmligthe atá i bhfeidhm cheana.

4. Sula nglacfaidh sé gníomh tarmligthe, rachaidh an Coimisiún i mbun comhairliúchán le saineolaithe arna n-ainmniú ag gach Ballstát i gcomhréir leis na prionsabail a leagtar síos i gComhaontú Idirinstitiúideach an 13 Aibreán 2016 maidir le Reachtóireacht Níos Fearr.

5. A luaithe a ghlacfaidh sé gníomh tarmligthe, tabharfaidh an Coimisiún fógra, an tráth céanna, do Pharlaimint na hEorpa agus don Chomhairle faoi.

6. Ní thiocfaidh gníomh tarmligthe a ghlacfar de bhun Airteagal 17 seo i bhfeidhm ach amháin mura mbeidh aon agóid curtha in iúl ag Parlaimint na hEorpa nó ag an gComhairle laistigh de thréimhse dhá mhí tar éis fógra faoin ngníomh sin a thabhairt do Pharlaimint na hEorpa agus don Chomhairle nó más rud é, roimh dhul in éag na tréimhse sin, go mbeidh Parlaimint na hEorpa agus an Chomhairle araon tar éis a chur in iúl don Choimisiún nach ndéanfaidh siad agóid. Déanfar an tréimhse sin a fhadú dhá mhí ar thionscnamh Pharlaimint na hEorpa nó na Comhairle.

Airteagal 19

1. Tiocfaidh gníomhartha tarmligthe a ghlactar faoin Airteagal seo i bhfeidhm gan mhoill agus beidh feidhm acu ar choinníoll nach ndéanfar agóid i gcomhréir le mír 2. Déanfar na cúiseanna le húsáid a bhaint as an nós imeachta práinne a lua san fhógra faoi ghníomh tarmligthe a thugtar do Pharlaimint na hEorpa agus don Chomhairle.

2. Féadfaidh Parlaimint na hEorpa nó an Chomhairle agóid a dhéanamh i gcoinne gníomh tarmligthe i gcomhréir leis an nós imeachta dá dtagraítear in Airteagal 18(6). I gcás den sórt sin, déanfaidh an Coimisiún an gníomh tarmligthe a aisghairm láithreach tar éis do Pharlaimint na hEorpa nó don Chomhairle fógra a thabhairt don Choimisiún maidir leis an gcinneadh agóid a dhéanamh.

Airteagal 20

Déanfar liosta na n-ítimí dé-úsáide a leagtar amach in Iarscríbhinn IV, ar fochuid í d’Iarscríbhinn I, a thabhairt cothrom le dáta ag féachaint d’Airteagal 36 CFAE, eadhon leasanna na mBallstát i dtaca le beartas poiblí agus slándáil an phobail.







CAIBIDIL V

NÓSANNA IMEACHTA CUSTAIM

Airteagal 21

1. Agus na foirmiúlachtaí á gcur i gcrích d’onnmhairiú na n-ítimí dé-úsáide ag an oifig chustaim a bhfuil sé de chúram uirthi an dearbhú onnmhairiúcháin a láimhseáil, cuirfidh an t-onnmhaireoir cruthúnas ar fáil go bhfuarthas aon údarú onnmhairiúcháin a bhí riachtanach.

2. D’fhéadfadh sé go gceanglófar ar an onnmhaireoir aistriúchán a sholáthar ar aon doiciméad a chuirtear ar fáil mar chruthúnas, go teanga oifigiúil de chuid an Bhallstáit ina ndéantar an dearbhú onnmhairiúcháin a thíolacadh.

3. Gan dochar d’aon cheann de na cumhachtaí a bhronntar air faoi Chód Custaim an Aontais agus de bhun an Chóid sin, féadfaidh Ballstát próiseas an onnmhairithe óna chríoch féin a chur ar fionraí freisin ar feadh tréimhse nach faide í ná na tréimhsí dá dtagraítear i mír 4 nó, más gá, cosc a chur ar bhealach eile ar ítimí dé-úsáide a chumhdaítear nó nach gcumhdaítear faoi údarú onnmhairiúcháin bailí an Aontais a fhágáil trína chríoch féin, i gcás ina bhfuil: (a) forais amhrais aige faoin méid seo a leanas: (i) nár cuireadh faisnéis ábhartha san áireamh tráth a deonaíodh an t-údarú; nó (ii) go bhfuil athrú suntasach tagtha ar na cúinsí ón uair a deonaíodh an t-údarú; nó (b) go bhfuil faisnéis iomchuí aige maidir le cur i bhfeidhm féideartha na mbeart faoi Airteagal 4(1).

4. Sna cásanna dá dtagraítear i mír 3 den Airteagal seo, rachaidh an Ballstát dá dtagraítear sa mhír sin i gcomhairle le húdarás inniúil an Bhallstáit a dheonaigh an t-údarú onnmhairithe nó a fhéadfaidh gníomhú de bhun Airteagal 4(1) gan mhoill ionas go bhféadfaidh an t-údarás inniúil gníomhú de bhun Airteagal 4(1) nó Airteagal 16(1). Má chinneann an t-údarás inniúil sin an t-údarú a choimeád nó gan gníomhaíocht a dhéanamh de bhun Airteagal 4(1), tabharfaidh sé freagra laistigh de 10 lá oibre, arna iarraidh sin dó, a fhéadfar a shíneadh go 30 lá oibre i gcúinsí eisceachtúla. I gcás den sórt sin, nó mura bhfaighfear freagra laistigh de 10 nó 30 lá oibre, de réir mar a bheidh, scaoilfear na hítimí dé-úsáide láithreach. Cuirfidh údarás inniúil an Bhallstáit a dheonaigh an t-údarú údaráis inniúla na mBallstát eile agus an Coimisiún ar an eolas.

5. Féadfaidh an Coimisiún, i gcomhar leis na Ballstáit, treoir a fhorbairt chun tacú leis an gcomhar idirghníomhaireachta idir na húdaráis cheadúnúcháin agus na húdaráis chustaim.

Airteagal 22

1. Féadfaidh na Ballstáit foráil a dhéanamh nach bhféadfaí na foirmiúlachtaí custaim le haghaidh onnmhairiú ítimí dé-úsáide a chur i gcrích ach amháin ag oifigí custaim arna gcumhachtú chuige sin.

2. Cuirfidh na Ballstáit a bhainfidh leas iad féin as an rogha a leagtar amach i mír 1 an Coimisiún ar an eolas faoi na hoifigí custaim arna gcumhachtú go cuí. Foilseoidh an Coimisiún an fhaisnéis i sraith C d’ Iris Oifigiúil an Aontais Eorpaigh .







CAIBIDIL VI

COMHAR RIARACHÁIN, CUR CHUN FEIDHME AGUS FORFHEIDHMIÚ

Airteagal 23

1. Cuirfidh na Ballstáit an Coimisiún ar an eolas gan mhoill maidir leis na dlíthe, na rialacháin agus na forálacha riaracháin arna nglacadh agus an Rialachán seo á chur chun feidhme, lena n-áirítear: (a) liosta d’údaráis inniúla na mBallstát a bhfuil sé de chumhacht acu: — údaruithe onnmhairiúcháin a dheonú le haghaidh ítimí dé-úsáide, — údaruithe a dheonú faoin Rialachán seo chun seirbhísí bróicéireachta agus cúnamh teicniúil a sholáthar, — idirthuras ítimí dé-úsáide neamh-Aontais a thoirmeasc faoin Rialachán seo; (b) na bearta dá dtagraítear in Airteagal 25(1). Seolfaidh an Coimisiún an fhaisnéis seo ar aghaidh chuig na Ballstáit eile agus foilseoidh sé an fhaisnéis i sraith C d’Iris Oifigiúil an Aontais Eorpaigh.

2. Déanfaidh na Ballstáit, i gcomhar leis an gCoimisiún, na bearta iomchuí uile is gá chun comhar díreach agus malartú faisnéise a bhunú idir na húdaráis inniúla d‘fhonn éifeachtúlacht chóras rialaithe onnmhairí an Aontais a fheabhsú agus d’fhonn a áirithiú go ndéanfar rialú a chur chun feidhme agus a fhorfheidhmiú go comhsheasmhach agus go héifeachtach ar fud chríoch chustaim an Aontais. D’fhéadfadh an méid seo a leanas a bheith san áireamh sa mhalartú faisnéise: (a) sonraí ábhartha i gcomhair ceadúnúcháin, arna soláthar do gach údarú a eisítear (e.g. luach agus cineálacha ceadúnais agus cinn scríbe lena mbaineann, líon úsáideoirí na n-údaruithe ginearálta); (b) faisnéis bhreise maidir le rialuithe a chur i bhfeidhm, lena n-áirítear faisnéis maidir le cur i bhfeidhm na gcritéar a leagtar amach in Airteagal 15(1), líon na n-oibreoirí a bhfuil ICP acu agus, i gcás ina mbeidh fáil orthu, sonraí maidir le honnmhairiú ítimí dé-úsáide a dhéantar i mBallstáit eile; (c) faisnéis maidir leis an anailís is bunús le hítimí nó ítimí atá beartaithe a chur leis na liostaí náisiúnta rialaithe de bhun Airteagal 9; (d) faisnéis maidir le forfheidhmiú rialuithe, lena n-áirítear iniúchtaí rioscabhunaithe, sonraí onnmhaireoirí ar baineadh an ceart díobh úsáid a bhaint as na húdaruithe ginearálta onnmhairiúcháin náisiúnta nó údaruithe ginearálta onnmhairiúcháin ón Aontas, agus, i gcás ina mbeidh fáil orthu, líon na sáruithe, urghabhálacha agus cur i bhfeidhm pionós eile; (e) sonraí faoi úsáideoirí deiridh íogaire, gníomhairí a bhfuil baint acu le gníomhaíochtaí soláthair amhrasacha agus, nuair a bhíonn fáil orthu, na bealaí a tógadh.

3. Déanfar malartú sonraí ceadúnúcháin uair sa bhliain ar a laghad i gcomhréir le treoirlínte atá le tarraingt suas ag an nGrúpa Comhordaithe um Dhé-Úsáid arna bhunú de bhun Airteagal 24 agus aird chuí á tabhairt ar cheanglais dhlíthiúla a bhaineann le faisnéis phearsanta, faisnéis atá íogair ó thaobh na tráchtála de faisnéis maidir le cosaint, leis an mbeartas eachtrach nó leis an tslándáil náisiúnta atá faoi chosaint a chosaint.

4. Déanfaidh na Ballstáit agus an Coimisiún scrúdú rialta ar chur chun feidhme Airteagal 15 bunaithe ar fhaisnéis arna tíolacadh de bhun an Rialacháin seo agus ar anailísí ar shonraí den sórt sin. Urramóidh gach rannpháirtí sna malartuithe sin rúndacht na bpléití.

5. Beidh feidhm mutatis mutandis ag Rialachán (CE) Uimh. 515/97 ón gComhairle ( 2 ), agus go háirithe ag a chuid forálacha maidir le rúndacht faisnéise.

6. Forbróidh an Coimisiún córas atá slán agus criptithe i gcomhairle leis an nGrúpa Comhordúcháin um Dhé-Úsáid arna chur ar bun faoi Airteagal 24, chun tacú le comhar díreach agus malartú faisnéise idir údaráis inniúla na mBallstát agus, i gcás inarb iomchuí, an Coimisiún. Déanfaidh an Coimisiún an córas a nascadh, i gcás inarb indéanta, le córais cheadúnúcháin leictreonacha údaráis inniúla na mBallstát a mhéid is gá chun an comhar díreach agus an malartú faisnéise sin a éascú. Cuirfear Parlaimint na hEorpa ar an eolas maidir le buiséad, forbairt agus feidhmiú an chórais.

7. Próiseálfar sonraí pearsanta i gcomhréir leis na rialacha a leagtar síos i Rialacháin (AE) 2016/679 agus (AE) 2018/1725.

Airteagal 24

1. Déanfar Grúpa Comhordúcháin um Dhé-Úsáid a chur ar bun agus beidh ionadaí ón gCoimisiún ina chathaoirleach air. Ceapfaidh gach Ballstát ionadaí don Ghrúpa seo. Scrúdóidh sé aon cheist a bhaineann le cur i bhfeidhm an Rialacháin seo a bhféadfaidh an Cathaoirleach nó ionadaí Ballstáit a ardú.

2. Déanfaidh an Grúpa Comhordúcháin um Dhé-Úsáid, cibé uair a mheasann sé gur gá sin, dul i gcomhairle le honnmhaireoirí, le bróicéirí, le soláthraithe cúnaimh theicniúil agus le geallsealbhóirí ábhartha eile lena mbaineann an Rialachán seo.

3. Bunóidh an Grúpa Comhordúcháin um Dhé-Úsáid, nuair is iomchuí, sainghrúpaí ar a mbeidh saineolaithe ó na Ballstáit chun scrúdú a dhéanamh ar cheisteanna sonracha a bhaineann le cur chun feidhme na rialuithe, lena n-áirítear ceisteanna a bhaineann le liostaí rialaithe an Aontais a leagtar amach in Iarscríbhinn I a thabhairt cothrom le dáta. Rachaidh sainghrúpaí teicniúla i gcomhairle, nuair is iomchuí, le honnmhaireoirí, bróicéirí, soláthraithe cúnaimh theicniúil agus geallsealbhóirí ábhartha eile a mbaineann an Rialachán seo leo.

4. Tacóidh an Coimisiún le clár um fhorbairt acmhainní an Aontais um cheadúnú agus um fhorfheidhmiú, lena n-áirítear trí chláir oiliúna choiteanna a fhorbairt d’oifigigh na mBallstát, i gcomhairle leis an nGrúpa Comhordúcháin um Dhé-Úsáid.

Airteagal 25

1. Déanfaidh gach Ballstát bearta iomchuí chun forfheidhmiú ceart an Rialacháin seo a áirithiú. Go háirithe, leagfaidh sé síos na pionóis is infheidhme má dhéantar sárú ar fhorálacha an Rialachán seo, nó ar fhorálacha a ghlacfar lena chur chun feidhme. Beidh na pionóis sin éifeachtach, comhréireach agus athchomhairleach.

2. Bunóidh an Grúpa Comhordúcháin um Dhé-Úsáid sásra comhordaithe forfheidhmiúcháin chun tacú le malartú faisnéise agus comhar díreach idir údaráis inniúla agus gníomhaireachtaí forfheidhmithe na mBallstát (an ‘Sásra um Chomhordú Fhorfheidhmithe’). Faoin Sásra um Chomhordú Forfheidhmithe, malartóidh na Ballstáit agus an Coimisiún faisnéis ábhartha, i gcás ina mbeidh sí ar fáil, lena n-áirítear cur i bhfeidhm, cineál agus éifeacht na mbeart, arna ndéanamh faoi mhír 1, maidir le forfheidhmiú na ndea-chleachtas agus onnmhairithe neamhúdaraithe ítimí dé-úsáide agus/nó sáruithe ar an Rialachán seo agus/nó ar an reachtaíocht náisiúnta ábhartha.

Faoin Sásra um Chomhordú Forfheidhmithe, malartóidh na Ballstáit agus an Coimisiún faisnéis ábhartha, i gcás ina mbeidh sí ar fáil, lena n-áirítear cur i bhfeidhm, cineál agus éifeacht na mbeart, arna ndéanamh faoi mhír 1, maidir le forfheidhmiú na ndea-chleachtas agus onnmhairithe neamhúdaraithe ítimí dé-úsáide agus/nó sáruithe ar an Rialachán seo agus/nó ar an reachtaíocht náisiúnta ábhartha.

Beidh malartú faisnéise faoin Sásra um Chomhordú Forfheidhmithe faoi rún.







CAIBIDIL VII

TRÉDHEARCACHT, FOR-ROCHTAIN, FAIREACHÁN, MEASTÓIREACHT

Airteagal 26

1. Nuair is iomchuí, cuirfidh an Coimisiún agus an Chomhairle treoirlínte agus/nó moltaí don dea-chleachtas ar fáil i dtaca leis na hábhair dá dtagraítear sa Rialachán seo chun éifeachtacht chóras rialaithe onnmhairiúcháin an Aontais agus comhsheasmhacht a chur chun feidhme a áirithiú. Is ar na Ballstáit ina bhfuil cónaí ar onnmhaireoirí nó ina bhfuil siad bunaithe a bheidh an fhreagracht treoirlínte agus/nó moltaí maidir le dea-chleachtais a sholáthar d’onnmhaireoirí, do bhróicéirí agus do sholáthraithe cúnaimh theicniúil. Sna treoirlínte sin agus/nó sna moltaí maidir le dea-chleachtais, cuirfear san áireamh go háirithe riachtanais faisnéise FBManna.

2. Déanfaidh an Coimisiún, i gcomhairle leis an nGrúpa Comhordúcháin Dé-úsáide, tuarascáil bhliantúil a thíolacadh do Pharlaimint na hEorpa agus don Chomhairle maidir le cur chun feidhme an Rialacháin seo agus maidir le gníomhaíochtaí, scrúduithe agus comhairliúcháin an Ghrúpa Comhordúcháin um Dhé-úsáid. Is tuarascáil phoiblí a bheidh sa tuarascáil bhliantúil sin.

Beidh faisnéis sa tuarascáil bhliantúil maidir le húdaruithe (go háirithe líon agus luach de réir cineálacha ítimí agus de réir cinn scríbe ar leibhéal an Aontais agus ar leibhéal na mBallstát), diúltuithe agus toirmisc faoin Rialachán seo. Áireofar sa tuarascáil bhliantúil freisin faisnéis faoin riarachán (go háirithe soláthar foirne, gníomhaíochtaí comhlíonta agus for-rochtana, uirlisí tiomnaithe ceadúnaithe nó aicmithe) agus forfheidhmiú rialuithe (go háirithe líon na sáruithe agus na bpionós).

Maidir le hítimí cibearfhaireachais, áireofar sa tuarascáil bhliantúil faisnéis thiomnaithe maidir le húdaruithe, go háirithe maidir le líon na n-iarratas a fuarthas de réir ítim, an Ballstát eisiúna agus na cinn scríbe a mbaineann na hiarratais sin leo, agus maidir leis na cinntí a rinneadh i leith na n-iarratas sin.

Cuirfear an fhaisnéis a bheidh sa tuarascáil bhliantúil i láthair i gcomhréir leis na prionsabail a leagtar amach i mír 3.

Cuirfidh an Coimisiún agus an Chomhairle treoirlínte ar fáil maidir leis an modheolaíocht chun sonraí a bhailiú agus a phróiseáil chun an tuarascáil bhliantúil a ullmhú, lena n-áirítear na cineálacha ítimí a chinneadh agus sonraí forfheidhmithe a bheith ar fáil.

3. Cuirfidh na Ballstáit an fhaisnéis uile is iomchuí ar fáil don Choimisiún chun an tuarascáil a ullmhú agus aird chuí á tabhairt acu ar cheanglais dlí a bhaineann le faisnéis phearsanta, faisnéis atá íogair ó thaobh na tráchtála de nó faisnéis maidir le cosaint, leis an mbeartas eachtrach nó leis an tslándáil náisiúnta atá faoi chosaint a chosaint. Tá feidhm ag Rialachán (CE) Uimh. 223/2009 ó Pharlaimint na hEorpa agus ón gComhairle ( 3 ) maidir le staidreamh Eorpach maidir le faisnéis a mhalartófar nó a fhoilseofar faoin Airteagal seo.

4. Idir an 10 Meán Fómhair 2026 agus an 10 Meán Fómhair 2028, déanfaidh an Coimisiún meastóireacht ar an Rialachán seo agus déanfaidh sé tuarascáil faoi na príomhthorthaí a thíolacadh do Pharlaimint na hEorpa, don Chomhairle agus do Choiste Eacnamaíoch agus Sóisialta na hEorpa. I ndiaidh an 10 Meán Fómhair 2024, déanfaidh an Coimisiún meastóireacht ar Airteagal 5 agus déanfaidh sé tuarascáil faoi na príomhthorthaí a thíolacadh do Pharlaimint na hEorpa, don Chomhairle agus do Choiste Eacnamaíoch agus Sóisialta na hEorpa.







CAIBIDIL VIII

BEARTA RIALAITHE

Airteagal 27

1. Coinneoidh onnmhaireoirí ítimí dé-úsáide cláir nó taifid mionsonraí dá gcuid onnmhairí, i gcomhréir leis an dlí náisiúnta nó leis an gcleachtas náisiúnta atá i bhfeidhm sa Bhallstát lena mbaineann. Beidh san áireamh sna cláir nó taifid den sórt sin, go háirithe, doiciméid tráchtála amhail sonraisc, lastliostaí agus doiciméad iompair nó seolta eile ina mbeidh faisnéis leordhóthanach chun go mbeifear in ann na nithe seo a leanas a shainaithint: (a) tuairisc ar na hítimí dé-úsáide; (b) cainníocht na n-ítimí dé-úsáide; (c) ainm agus seoladh an onnmhaireora agus an choinsíní; (d) úsáid deiridh agus úsáideoir deiridh na n-ítimí dé-úsáide, nuair is eol sin.

2. I gcomhréir leis an dlí náisiúnta nó leis an gcleachtas náisiúnta atá i bhfeidhm sa Bhallstát lena mbaineann, coimeádfaidh bróicéirí agus soláthraithe cúnaimh theicniúil cláir nó taifid de sheirbhísí bróicéireachta nó do chúnamh teicniúil ionas go mbeidh siad in ann a chruthú, arna iarraidh sin, an tuairisc ar na hítimí dé-úsáide a bhí faoi réir seirbhísí bróicéireachta nó cúnamh teicniúil, an tréimhse ina raibh na hítimí faoi réir na seirbhísí sin, ceann scríbe na n-ítimí sin agus na seirbhísí sin, agus na tíortha lena mbaineann na seirbhísí sin.

3. Coinneofar na cláir nó taifid agus na doiciméid dá dtagraítear i míreanna 1 agus i 2 ar feadh cúig bliana ar a laghad ó dheireadh na bliana féilire inar tharla an t-onnmhairiú nó inar soláthraíodh na seirbhísí bróicéireachta nó cúnamh teicniúil. Tabharfar ar aird iad, arna iarraidh sin, don údarás inniúil.

4. Coinneofar doiciméid agus taifid ar aistrithe laistigh den Aontas d’ítimí a liostaítear in Iarscríbhinn I, ar feadh trí bliana ar a laghad ó dheireadh na bliana féilire inar tharla an t-aistriú agus soláthrófar iad d’údarás inniúil an Bhallstáit ónar aistríodh na hítimí sin, arna iarraidh sin.

Airteagal 28

Chun a áirithiú go gcuirfear an Rialachán seo i bhfeidhm mar is cuí, déanfaidh gach Ballstát gach beart is gá chun go mbeidh a chuid údarás inniúil in ann:

(a) faisnéis a bhailiú faoi aon ordú nó idirbheart a bhfuil baint ag ítimí dé-úsáide leis;

(b) a dheimhniú an bhfuil na bearta rialaithe onnmhairiúcháin á gcur i bhfeidhm mar is cuí, agus d’fhéadfaí a chuimsiú leis sin go háirithe an chumhacht chun dul isteach ar áitreabh duine a bhfuil leas aige in idirbheart onnmhairiúcháin nó bróicéirí a bhfuil baint acu le seirbhísí bróicéireachta a sholáthar faoi na cúinsí a leagtar amach in Airteagal 6, nó soláthraithe cúnaimh theicniúil faoi na cúinsí a leagtar amach in Airteagal 8.







CAIBIDIL IX

COMHAR LE TRÍÚ TÍORTHA

Airteagal 29

1. I gcás inarb iomchuí, coimeádfaidh an Coimisiún agus na Ballstáit idirphlé ar bun le tríú tíortha, d’fhonn cóineasú domhanda rialuithe a chur chun cinn.

Féadfaidh an t-idirphlé tacú le comhar rialta agus cómhalartach le tríú tíortha, lena n-áirítear faisnéis agus dea-chleachtais a mhalartú, chomh maith le fothú acmhainneachta agus for-rochtain chuig tríú tíortha. D‘fhéadfadh an t-idirphlé a bheith ina spreagadh freisin do thríú tíortha cloí le rialuithe láidre onnmhairithe atá forbartha ag córais iltaobhacha rialaithe onnmhairí mar mhúnla don dea-chleachtas idirnáisiúnta.

2. Gan dochar do na forálacha a bhaineann le comhaontuithe um chúnamh frithpháirteach riaracháin nó le prótacail i gcúrsaí custaim arna dtabhairt i gcrích idir an tAontas agus tríú tíortha, féadfaidh an Chomhairle údarú a thabhairt don Choimisiún comhaontuithe a chaibidil le tríú tíortha lena bhforálfar d’aitheantas frithpháirteach maidir le rialuithe onnmhairiúcháin i ndáil le hítimí dé-úsáide arna gcumhdach leis an Rialachán seo.

Déanfar an chaibidlíocht sin a sheoladh i gcomhréir leis na nósanna imeachta arna mbunú in Airteagal 207(3) de CFAE agus sa Chonradh ag bunú an Chomhphobail Eorpaigh do Fhuinneamh Adamhach, de réir mar is iomchuí.







CAIBIDIL X

FORÁLACHA CRÍOCHNAITHEACHA

Airteagal 30

Tá feidhm ag an Rialachán seo gan dochar don Chinneadh Tarmligthe ón gCoimisiún an 15 Meán Fómhair 2015 lena ndéantar forlíonadh ar Chinneadh Uimh. 1104/2011/AE.

Airteagal 31

Aisghairtear Rialachán (CE) Uimh. 428/2009.

Leanfaidh na forálacha ábhartha de Rialachán (CE) Uimh. 428/2009 d’fheidhm a bheith acu i gcás iarratais ar údaruithe a rinneadh roimh an 9 Meán Fómhair 2021, áfach.

Déanfar tagairtí don Rialachán aisghairthe a fhorléiriú mar thagairtí don Rialachán seo agus léifear iad i gcomhréir leis an tábla comhghaoil in Iarscríbhinn VI.

Airteagal 32

Tiocfaidh an Rialachán seo i bhfeidhm an nóchadú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

▼M1









IARSCRÍBHINN I

LIOSTA NA nÍTIMÍ DÉ-ÚSÁIDE DÁ dTAGRAÍTEAR IN AIRTEAGAL 3 DEN RIALACHÁN SEO

Le liosta na n-ítimí dé-úsáide atá san Iarscríbhinn seo, cuirtear chun feidhme rialuithe dé-úsáide arna gcomhaontú go hidirnáisiúnta, lena n-áirítear Grúpa na hAstráile ( 4 ), an Córas Rialaithe um Theicneolaíocht Diúracán (MTCR) ( 5 ), Grúpa na Soláthraithe Núicléach (NSG) ( 6 ), Comhshocraíocht Wassenaar ( 7 ) agus an Coinbhinsiún maidir le hAirm Cheimiceacha (CWC) ( 8 ).

AN CLÁR Cuid I Nótaí Ginearálta, Acrainmneacha agus Giorrúcháin, agus Sainmhínithe Cuid II - Catagóir 0 Ábhair núicléacha, saoráidí agus trealamh Cuid III - Catagóir 1 Ábhair speisialta agus trealamh gaolmhar Cuid IV - Catagóir 2 Próiseáil ar ábhair Cuid V - Catagóir 3 Leictreonaic Cuid VI - Catagóir 4 Ríomhairí Cuid VII - Catagóir 5 Teileachumarsáid agus ‘an tslándáil faisnéise’ Cuid VIII - Catagóir 6 Braiteoirí agus léasair Cuid IX - Catagóir 7 Loingseoireacht agus eitleonaic Cuid X - Catagóir 8 Ábhair Mhuirí Cuid XI - Catagóir 9 Aeraspás agus tiomáint

CUID 1

Nótaí Ginearálta, Acrainmneacha agus Giorrúcháin, agus Sainmhínithe

NÓTAÍ GINEARÁLTA A GHABHANN LE hIARSCRÍBHINN I

1. Maidir le rialú earraí atá deartha nó atá modhnaithe le haghaidh úsáid mhíleata, féach an liosta nó na liostaí ábhartha de rialuithe maidir le hearraí míleata atá á gcoimeád ag Ballstáit AE féin. Aon tagairt atá san Iarscríbhinn lena ndeirtear ‘FÉACH FREISIN RIALUITHE MAIDIR LE hEARRAÍ MÍLEATA’, is ag tagairt do na liostaí sin atá sí.

2. Níor cheart go ndéanfaí cuspóir na rialuithe atá san Iarscríbhinn seo a shárú toisc aon earraí neamhrialaithe (lena n-áirítear gléasra) a bheith á n-onnmhairiú, a bhfuil comhpháirt rialaithe amháin nó níos mó iontu, nuair is í an chomhpháirt rialaithe nó nuair is iad na comhpháirteanna rialaithe sin príomheilimint na n-earraí agus nuair is féidir an chomhpháirt sin nó na comhpháirteanna sin a bhaint nó a úsáid chun críche eile.

N.B. Agus é á mheas arb í an chomhpháirt rialaithe nó arb iad na comhpháirteanna rialaithe príomheilimint an earra, is gá an chainníocht, an luach agus an saineolas teicneolaíochta atá i gceist a chur san áireamh, chomh maith le cúinsí speisialta eile lena bhféadfaí a shuíomh gurb í an chomhpháirt rialaithe nó gurb iad na comhpháirteanna rialaithe príomheilimint na n-earraí atá á bhfáil.

3. Leis na hearraí atá sonraithe san Iarscríbhinn seo, áirítear earraí nua agus earraí athláimhe araon.

4. I gcásanna áirithe, is de réir ainm agus uimhir CAS a liostaítear ceimiceáin. Beidh feidhm ag an liosta maidir le ceimiceáin a bhfuil an fhoirmle struchtúrach chéanna acu (lena n-áirítear hiodráití) is cuma an t-ainm atá orthu ná an uimhir CAS atá acu. Léirítear na huimhreacha CAS ionas go bhféadfar ceimiceán áirithe nó meascán áirithe a shainaithint, gan beann ar ainmníocht. Ní féidir uimhreacha CAS a úsáid mar aitheantóirí uathúla toisc go bhfuil uimhreacha difriúla CAS ag foirmeacha áirithe de na ceimiceáin a liostaítear, agus toisc go bhféadfadh uimhir dhifriúil CAS a bheith ag meascáin a bhfuil ceimiceán atá sa liosta iontu.

NÓTA MAIDIR LEIS AN TEICNEOLAÍOCHT NÚICLÉACH (NTN)

(Le léamh in éineacht le roinn E de Chatagóir 0.)

An ‘teicneolaíocht’ sin a bhaineann go díreach le haon earra atá rialaithe i gCatagóir 0, déantar í a rialú de réir fhorálacha Chatagóir 0.

An ‘teicneolaíocht’ sin atá ann chun earraí atá faoi rialú a ‘fhorbairt’, a ‘tháirgeadh’ nó a ‘úsáid’, leanann sí de bheith faoi rialú fiú nuair is infheidhme í maidir le hearraí neamhrialaithe.

Nuair a cheadaítear earraí a onnmhairiú, údaraítear go n-onnmhaireofaí freisin, chuig an úsáideoir deiridh céanna sin, an ‘teicneolaíocht’ íosta is gá chun na hearraí sin a shuiteáil, a oibriú, a chothabháil agus a dheisiú.

Ní bheidh feidhm ag na rialuithe maidir le haistriú ‘teicneolaíochta’, i ndáil le faisnéis ‘atá san fhearann poiblí’ ná maidir le ‘taighde bunúsach eolaíoch’.

NÓTA GINEARÁLTA MAIDIR LE TEICNEOLAÍOCHT (NGT)

(Le léamh in éineacht le roinn E de Chatagóir 1 go Catagóir 9.)

Onnmhairiú na ‘teicneolaíochta’ sin atá ‘riachtanach’ chun earraí a rialaítear i gCatagóir 1 go Catagóir 9 ‘a fhorbairt’, ‘a tháirgeadh’ nó ‘a úsáid’, déantar é a rialú de réir fhorálacha Chatagóir 1 go Catagóir 9.

An ‘teicneolaíocht’ sin atá ‘riachtanach’ chun earraí faoi rialú ‘a fhorbairt’, ‘a tháirgeadh’ nó ‘a úsáid’, is faoi rialú a bheidh sí i gcónaí, fiú nuair is infheidhme í maidir le hearraí neamhrialaithe.

An ‘teicneolaíocht’ sin arb í an teicneolaíocht íosta í is gá chun suiteáil, oibriú, cothabháil (seiceáil) nó deisiúchán na n-earraí sin nach bhfuil faoi rialú nó a n-údaraítear iad a onnmhairiú, níl feidhm ag aon rialuithe ina leith.

Nóta: Ní chumhdaíonn an méid sin an ‘teicneolaíocht’ sin atá sonraithe in 1E002.e., 1E002.f., 8E002.a. agus 8E002.b.

Na rialuithe maidir le haistriú ‘teicneolaíochta’, ní bheidh feidhm acu maidir le faisnéis ‘atá san fhearann poiblí’ ná maidir le ‘taighde bunúsach eolaíoch’, ná maidir leis an bhfaisnéis íosta is gá le haghaidh iarratais phaitinne.

ÓTA MAIDIR LE BOGEARRAÍ NÚICLÉACHA (NGB)

(Tá sáraíocht ag an nóta seo ar aon rialú i roinn D de Chatagóir 0 go Catagóir 9.)

Ní rialaítear le Roinn D de Chatagóir 0 den liosta seo ‘bogearraí’ arb é an ‘cód aidhme’ íosta is gá iad chun na hítimí sin ar údaraíodh a n-onnmhairiú a shuiteáil, a oibriú, a chothabháil (a sheiceáil) nó a dheisiú.

Nuair a cheadaítear earraí a onnmhairiú, údaraítear go n-onnmhaireofaí freisin chuig an úsáideoir deiridh céanna sin, an ‘cód aidhme’ íosta is gá chun na hearraí sin a shuiteáil, a oibriú, a chothabháil agus a dheisiú.

Nóta: Ní dhíolmhaítear ‘bogearraí’ atá sonraithe i gCatagóir 5, Cuid 2 (‘Slándáil Faisnéise) den Nóta maidir le Bogearraí Núicléacha.

NÓTA GINEARÁLTA MAIDIR LE BOGEARRAÍ (NGB)

(Tá sáraíocht ag an nóta seo ar aon rialú i roinn D de Chatagóir 1 go Catagóir 9.)

Ní rialaítear le Catagóir 1 go Catagóir 9 den liosta seo ‘bogearraí’ atá:

a. Ar fáil i gcoitinne don phobal toisc: 1. Iad a bheith á ndíol ón stoc, gan srian, ag pointí miondíola, ar na slite seo a leanas: a. Idirbhearta thar an gcuntar; b. Idirbhearta tríd an bpost; c. Idirbhearta leictreonacha; nó d. Idirbhearta ar an nguthán; agus 2. Tá siad deartha chun go mbeidh an t-úsáideoir féin in ann iad a shuiteáil gan gá le tuilleadh mórtacaíochta ón soláthraí; Nóta: Ní dhíolmhaítear ‘bogearraí’ atá sonraithe i gCatagóir 5, Cuid 2 (‘Slándáil Faisnéise’) le hiontráil a. den Nóta Ginearálta maidir le Bogearraí.

b. ‘San fhearann poiblí’; nó

c. Ina ‘gcód aidhme’ íosta is gá chun na hítimí sin a bhfuil a n-onnmhairiú údaraithe a shuiteáil, a oibriú, a chothabháil (a sheiceáil) nó a dheisiú.

Nóta: Ní dhíolmhaítear ‘bogearraí’ atá sonraithe i gCatagóir 5, Cuid 2 (‘Slándáil Faisnéise’) le hiontráil c. den Nóta Ginearálta maidir le Bogearraí.

NÓTA GINEARÁLTA MAIDIR LE ‘SLÁNDÁIL FAISNÉISE’ (GISN)

Ba cheart ítimí ‘slándála faisnéise’ nó feidhmeanna ‘slándála faisnéise’ a chur san áireamh i bhfianaise fhorálacha Chatagóir 5, Cuid 2, fiú más comhpháirteanna, ‘bogearraí’ nó feidhmeanna ítimí eile iad.

CLEACHTAIS EAGARTHÓIREACHTA IRIS OIFIGIÚIL AN AONTAIS EORPAIGH

I gcomhréir leis na rialacha a leagtar amach sa treoir stíle Idirinstitiúideach, i gcás téacsanna Gaeilge arna bhfoilsiú in Iris Oifigiúil an Aontais Eorpaigh:

— úsáidtear camóg idir an tslánuimhir agus na deachúlacha,

— léirítear slánuimhreacha ina dtrí agus ina dtrí, agus cuirtear spás beag idir gach sraith de thrí uimhir.

Leanann an téacs a thugtar san Iarscríbhinn seo an cleachtas thuasluaite.

ACRAINMNEACHA AGUS GIORRÚCHÁIN A ÚSÁIDTEAR SAN IARSCRÍBHINN SEO

Maidir le hacrainmneacha agus giorrúcháin a úsáidtear mar théarmaí sainmhínithe, féach ‘Sainmhínithe ar Théarmaí a Úsáidtear san Iarscríbhinn seo’.







ACRAINMNEACHA AGUS GIORRÚCHÁIN ABEC Coiste na nInnealtóirí um Imthacaí Fáinneacha ABMA Comhlachas Meiriceánach na Monaróirí Giaranna ADC Tiontaire ó Analógach go Digiteach AGMA Comhlachas Meiriceánach na Monaróirí Giaranna AHRS Córais Tagartha um Shainstiúir agus Treo-cheann AISI An Institiúid Mheiriceánach um Iarainn agus um Chruach ALE Eipealuadair Chisil Adamhaigh ALU Aonad Loighce agus Uimhríochta ANSI An Institiúid Mheiriceánach um Chaighdeáin Náisiúnta APP Buaicfheidhmiú Coigeartaithe APU Aonad Cumhachta Cúnta ASTM An Cumann Meiriceánach um Thástálacha agus um Ábhair ATC Rialú Aerthráchta BJT Trasraitheoirí Dépholacha Cumair BPP Táirge na bParaiméadar Léis BSC Rialaitheoir Bunstáisiúin CAD Dearadh Ríomhchuidithe CAS Seirbhís na gCoimrithe Ceimiceacha CCD Gléas Luchtchúpláilte CDU Aonad Rialaithe agus Taispeána CEP Earráid Chiorclach Dhóchúil CMM Meaisín Tomhaiste Comhordanáidí CMOS Gaireas Comhlántach Leathsheoltacha Ocsaíde Miotail CNTD Deascadh Teirmeach trí Núicléatú Rialaithe CPLD Gaireas Loighce In-ríomhchláraithe Coimpléascach CPU Lár-Aonad Próiseála CVD Deascadh Ceimiceach Gaile CW Cogaíocht Cheimiceach CW (do léasair) Tonn Leanúnach DAC Tiontaire ó Analógach go Digiteach DANL Meánleibhéal Fuaime Léirithe DBRN Loingseoireacht Sonraí-Thagartha DDS Sintéiseoir Digiteach Díreach DMA Anailís Dinimiciúil-Mheicniúil DME Trealamh Tomhais Achar DMOSFET Trasraitheoirí Éifeacht Réimse an Chumair a bhfuil Leathsheoltóirí Ocsaíde Idirleata acu DS Soladaithe ó thaobh an treo de EB Droichead pléascach EB-PVD Deascadh Fisiceach Gaile trí Léas Leictreoin EBW Sreang phléascach droichid ECM Meaisíniú Leictriceimiceach EDM Meaisíní Díluchtaithe Leictreacha EFI Tionscnóirí Scragaill Pléascacha EIRP Cumhacht Choibhéiseach Radaithe go hIseatrópach EMP Bíog Leictreamaighnéadach ENOB Líon Iarbhír na nGiotán ERF Bailchríochnú Leictrisreabheolaíoch ERP Cumhacht Choibhéiseach Radaithe ESD Díluchtú Leictreastatach ETO Tíreastóir Inscoite ag Astaíre ETT Tíreastóir Truiceartha Leictreacha EU An tAontas Eorpach EUV Ultraivialait Fhoircneach FADEC Rialú Digiteach Innill le hÚdarás Iomlán FFT Trasfhoirm Tapa Fourier FPGA Eagar Geataí In-ríomhchláraithe sa Réimse FPIC Idirnasc In-ríomhchláraithe sa Réimse FPLA Eagar Loighce In-ríomhchláraithe sa Réimse FPO Oibríochtaí Snámhphointe FWHM Lánleithead ar Leath-Uasmhéid GLONASS Córas Domhanda um Loingseoireacht Satailíte GNSS Córas Domhanda um Loingseoireacht Satailíte GPS Córas Suite Domhanda GSM Córas Domhanda do Chumarsáid Mhóibíleach GTO Tíreastóir Inscoite ag Astaíre HBT Trasraitheoirí Heitrea-Dépholacha HDMI Comhéadan Ilmheán Ardghléine HEMT Trasraitheoirí Ard-Soghluaiseachta Leictreon ICAO An Eagraíocht Eitlíochta Sibhialta Idirnáisiúnta IEC An Coimisiún Idirnáisiúnta Leictriteicniúil IED Gaireas Pléascach Seiftithe IEEE Institiúid na nInnealtóirí Leictreacha agus Leictreonacha IFOV Réimse Radhairc Meandrach IGBT Trasraitheoirí Dépholacha a bhfuil Geata Inslithe acu IGCT Tíreastóir Cómhalartaithe Geata Chomhtháite IHO Eagraíocht Idirnáisiúnta Hidreagrafaíochta ILS Córas Tuirlingthe le hIonstraimí IMU Aonad Tomhais Táimhe INS Córas Loingseoireachta Táimhe IP Prótacal Idirlín IRS Córas Tagartha Táimhe IRU Aonad Tagartha Táimhe ISA Atmaisféar Caighdeánach Idirnáisiúnta ISAR Radar Cró Shintéisigh inbhéartaigh ISO Eagraíocht Idirnáisiúnta na gCaighdeán ITU An tAontas Idirnáisiúnta Teileachumarsáide JT Joule-Thomson LIDAR Aimsiú agus Raonáil Solais LIDT Tairseach an Damáiste Léasar-Aslaithe LOA Fad foriomlán LRU Aonad atá In-Athsholáthraithe sa líne LTT Tíreastóir Truiceartha Solais MLS Córais Tuirlingthe Micreathoinne MMIC Ciorcaid Iomlánaithe Micreathoinne Mhonailiotacha MOCVD Deascadh Ceimiceach Orgánaimhiotalach Gaile MOSFET Trasraitheoirí Éifeacht Réimse an Chumair a bhfuil Leathsheoltóirí Ocsaíde Idirleata acu MPM Modúl Cumhachta Micreathonnach MRF Bailchríochnú Maighnéadaisreabheolaíoch MRF Méid na Tréithe Intaifithe is Lú MRI Íomháú Athshondais Mhaighnéadaigh MTBF Meán-Am idir Theipeanna MTTF Meán-Am go Teip NA Cró Uimhriúil NDT Tástáil Neamhscriosach NEQ Glanchainníocht Phléascach NIJ An Institiúid Náisiúnta Dlí agus Cirt OAM Oibríochtaí, Riarachán nó Cothabháil OSI Idirnasc Córas Oscailte PAI Polaimídí-imídí PAR Radar Ascnaimh Bheacht PCL Aimsiú Comhtháiteach Éighníomhach PDK Pacáiste Deartha Próisis PIN Uimhir Aitheantais Phearsanta PMR Raidió Soghluaiste Príobháideach PVD Deascadh Fisiceach gaile ppm codanna sa mhilliún QAM Modhnúchán na hAimplitiúide Cearnaithe QE Éifeachtúlacht Chandamach RAP Plasmaí Adamh Imoibríoch RF Radaimhinicíocht rms meán cuadratach RNC Rialaitheoir Líonra Raidió RNSS Córas Réigiúnach um Loingseoireacht Satailíte ROIC Cuaird Iomlánaithe Léamh Amach S-FIL Liteagrafaíocht Inphrionta Céime agus Splaince SAR Radar Cró Shintéisigh SAS Sonóir Cró Shintéisigh SC Criostal Aonair SCR Coigeartóir Sileacain Rialaithe SFDR Raon Dinimiciúil Saor Tuilí SHPL Léasar For-Ardchumhachta SLAR Radar aerbheirthe Taobhfhéachana SOI Sileacain ar Inslitheoir SQUID Gléas Trasnaíochta Candamach Forsheolta SRA Cóimeáil atá In-Athsholáthraithe sa Cheardlann SRAM Cuimhne Statach Randamrochtana SSB Taobh-bhanda Aonair SSR Radar Tánaisteach Faireachais SSS Sonóir Taobhscanta TIR Léamh Iomlán Léirithe TVR Freagairt Voltais Tarchuir u Aonad Maise Adamhaí UPR Inatriallacht Aontreoch Suíomhaimsiúcháin UTS Neart Teanntachta Deiridh UV Ultraivialait VJFET Trasraitheoirí Ingearacha Éifeacht Réimse an Chumair VOR Raon Uilethreoch An-Ardmhinicíochta WHO An Eagraíocht Dhomhanda Sláinte WLAN Líonra Achair Logánta gan Sreang

SAINMHÍNIÚ AR NA TÉARMAÍ A ÚSÁIDTEAR SAN IARSCRÍBHINN SEO

Tugtar sainmhínithe ar théarmaí idir ‘comharthaí singile athfhriotail’ i Nóta Teicniúil a bhaineann leis an ítim ábhartha.

Is iad seo a leanas na sainmhínithe ar théarmaí idir ‘comharthaí dúbailte athfhriotail’:

N.B. Tugtar tagairtí don chatagóir idir lúibíní tar éis an téarma atá sainmhínithe

Ciallaíonn ‘cruinneas’ (2 3 6 7 8) téarma a thomhaistear i dtéarmaí míchruinnis de ghnáth, uasdiall, deimhneach nó diúltach, luach sonraithe ó chaighdeán a nglactar leis nó ó fhíorluach.

‘Córais ghníomhacha rialaithe eitilte’ (7): córais iad seo a fheidhmíonn chun gluaiseachtaí míchuibhiúla nó ualaí struchtúracha míchuibhiúla de chuid ‘aerárthaí’ nó diúracán a chosc trí aschur ó roinnt braiteoirí a phróiseáil go huathrialach agus ansin trí na horduithe riachtanacha coisctheacha a sholáthar chun rialú uathoibríoch a fháil.

‘Picteilín gníomhach’ (6 8): is éard atá ann eilimint (aonair) íosta den eagar soladstaide a bhfuil feidhm aistrithe fótaileictrigh aige nuair atá sé nochta do radaíocht solais (leictreamaighnéadach).

‘Buaicfheidhmiú coigeartaithe’ (4): is éard atá ann buaic-ráta coigeartaithe ina ndéanann ‘ríomhairí digiteacha’ suimithe agus iolruithe snámhphointe 64 ghiotán nó níos mó, agus sloinntear é i dTeireaflapanna Ualaithe (TU) in aonaid de 1012oibríochtaí snámhphointe coigeartaithe in aghaidh an tsoicind.

N.B. Féach Catagóir 4, Nóta Teicniúil.

Ciallaíonn ‘aerárthach’ (1 6 7 9) feithicil aerbheirthe a bhfuil sciathán dobhogtha, sciathán sclóine, sciathán rothlach (héileacaptar), rótar claonta nó sciathán claonta aici.

N.B. Féach freisin ‘aerárthach sibhialta’.

Ciallaíonn ‘aerlong’ (9) feithicil aerbheirthe chumhacht-tiomáinte ar gás atá níos éadroime ná an t-aer (héiliam de ghnáth, hidrigin roimhe seo) a choinníonn ar foluain í.

Ciallaíonn ‘le gach cúiteamh atá ar fáil’ (2) tar éis gach beart indéanta atá ar fáil don mhonaróir a mheas, ar beart é lenar féidir gach earráid chórasach ó thaobh suite de a bhaineann leis an tsamhail de mheaisínuirlis sin a laghdú an oiread agus is féidir nó lenar féidir gach earráid tomhais a bhaineann leis an meaisín tomhais comhordanáidí sin a laghdú an oiread agus is féidir.

Ciallaíonn ‘á leithroinnt ag ITU’ (3 5) leithroinnt bandaí minicíochta de réir eagrán reatha Rialacháin Raidió AIT maidir le seirbhísí príomha, seirbhísí údaraithe agus seirbhísí tánaisteacha.

N.B. Ní áirítear cionrannta breise ná cionrannta eile leis sin.

Ciallaíonn ‘diall an tsuímh uilligh’ (2) an difríocht is mó is féidir idir an suíomh uilleach agus an suíomh uilleach iarbhír, tomhaiste go fíorchruinn tar éis do cheap saotharphíosa an bhoird a bheith casta as an suíomh a raibh sé ar dtús.

Ciallaíonn ‘bogadh randamach uillinne’ (7) an earráid uillinne a charntar le himeacht aimsire mar thoradh ar thorann bán ar ráta uilleach (IEEE STD 528-2001).

‘APP’ (4): is ionann é agus ‘Feidhmiú Bhuaic-ráta Coigeartaithe’.

Ciallaíonn ‘algartam neamhshiméadrach’ (5) algartam cripteagrafach ina n-úsáidtear eochracha difriúla matamaiticiúla don chriptiú agus don díchriptiú.

N.B. Is minic a úsáidtear ‘algartaim neamhshiméadracha’ i mbainistiú eochracha.

Ciallaíonn ‘fíordheimhniú’ (5) céannacht úsáideora, próisis nó gléas a fhíorú, go minic mar réamhriachtanas chun rochtain ar acmhainní i gcóras faisnéise a cheadú. Áirítear leis sin fíorú a dhéanamh ar thionscnamh nó ábhar teachtaireachta nó faisnéise eile, agus gach gné de rialú rochtana nuair nach ndéantar aon chomhaid ná téacs a chriptiú ach amháin fad is a bhaineann go díreach le pasfhocail, Uimhreacha Aitheantais Phearsanta (Uimhreacha PIN) nó sonraí comhchosúla a chosaint ar rochtain neamhúdaraithe.

Ciallaíonn ‘meánchumhacht aschurtha’ (6) méid iomlán an fhuinnimh aschurtha ‘léasair’, i ngiúil, roinnte ar an achar ama, i soicindí, os cionn a gcuirtear amach sraith de bhíoga comhleanúnacha. I gcás sraith de bhíoga atá spásáilte go haonfhoirmeach, is ionann sin agus iomlán an fhuinnimh aschurtha ‘léasair’ in aon bhíog amháin, i ngiúil, méadaithe faoi mhinicíocht bíogtha an ‘léasair’, in Heirts.

Ciallaíonn ‘moill ar fhorleathadh don gheata bunúsach’ (3) luach na moille ar fhorleathadh a fhreagraíonn don gheata bunúsach a úsáidtear i ‘gciorcad iomlánaithe monailiotach’. I gcás ‘fine’ de ‘chiorcaid iomlánaithe mhonailiotacha’, féadfar é sin a shonrú mar mhoill ar fhorleathadh in aghaidh geata tipiciúil san ‘fhine’ sin nó mar mhoill thipiciúil san fhorleathadh in aghaidh an gheata san ‘fhine’ sin.

N.B.1. ‘Níor cheart ‘moill ar fhorleathadh don gheata bunúsach’ a mheascadh leis an moill ar ionchur/aschur i gcás ‘ciorcad iomlánaithe monailiotach’ casta.’

N.B.2. Is éard atá i ‘bhfine’ na ciorcaid iomlánaithe uile a gcuirtear na nithe seo a leanas go léir i bhfeidhm ina leith mar mhodheolaíocht monaraíochta agus mar shonraíochtaí monaraíochta, ach amháin na feidhmeanna atá acu faoi seach:

a. An ailtireacht crua-earraí agus an ailtireacht bogearraí choiteann;

b. Teicneolaíocht choiteann an deartha agus na próiseála; agus

c. Na buntréithe coiteanna.

Ciallaíonn ‘taighde bunúsach eolaíoch’ (GTN NTN) obair thurgnamhach nó obair theoiriciúil a dhéantar go príomha chun teacht ar eolas nua maidir le bunphrionsabail na bhfeiniméan nó na bhfíricí inbhraite seachas obair atá dírithe go príomhúil ar aidhm nó ar chuspóir sonrach praiticiúil.

Ciallaíonn ‘laofacht’ (méadar luasghéaraithe) (7) an meán thar thréimhse shonraithe d’aschur méadair luasghéaraithe, é á thomhas faoi chúinsí sonraithe oibriúcháin, agus gan aon chomhghaol ann le luasghéarú ná le rothlú an ionchuir. Sloinntear ‘laofacht’ in g nó i méadair in aghaidh an tsoicind chearnaithe (g nó m/s2). (Caighdeán IEEE 528-2001) (Miocra g cothrom le 1×10–6 g).

Ciallaíonn ‘laofacht’ (gíreascóp) (7) an meán thar thréimhse shonraithe d’aschur gíreascóip, é á thomhas faoi chúinsí sonraithe oibriúcháin, agus gan aon chomhghaol ann le luasghéarú ná le rothlú an ionchuir. Is i gcéimeanna in aghaidh na huaire (céim/uair) a shloinntear ‘laofacht’ de ghnáth. (Caighdeán IEEE 528-2001).

Is éard atá i gceist le ‘hoibreáin bhitheolaíocha’ (1): pataiginí nó tocsainí, roghnaithe nó modhnaithe (amhail íonacht, seilfré, nimhneacht, tréithe scaipthe, nó friotaíocht in aghaidh radaíochta UV a athrú) chun taismigh a tháirgeadh i ndaoine nó in ainmhithe, trealamh a dhíghrádú nó damáiste a dhéanamh do bharra nó don chomhshaol.

Ciallaíonn ‘ceamáil’ (2) díláithriú aiseach in aon rothlú amháin den phríomhfhearsaid agus é á thomhas i bplána atá ingearach le pláta fásála na fearsaide, ag pointe le hais imlíne phláta fásála na fearsaide (Tagairt: ISO 230-1:1986, mír 5.63).

Ciallaíonn ‘CEP’ (7) ‘Earráid Chiorclach - I ngnáthdháileadh ciorlach, ga an chiorcail ina bhfuil 50 % de na tomhais aonair atá á ndéanamh, nó ga an chiorcail a bhfuil dóchúlacht 50 % ann gur ann atá siad.

Ciallaíonn ‘léasar ceimiceach’ (6) léasar ina ngintear an speiceas flosctha leis an bhfuinneamh aschurtha le himoibriú ceimiceach.

Ciallaíonn ‘meascán ceimiceach’ (1) táirge soladach, leachtach nó gásach ina bhfuil dhá chomhpháirt nó níos mó nach n-imoibríonn le chéile faoi na coinníollacha ina bhfuil an meascán á stóráil.

Is éard atá i gceist le ‘córais frith-chasmhóiminte faoi rialú an imshruthaithe nó córas rialaithe treo faoi rialú an imshruthaithe’ (7) córais a bhaineann leas as aer a shéidtear thar dhromchlaí aerdinimiciúla d’fhonn cur leis na fórsaí a ghineann na dromchlaí nó d’fhonn na fórsaí sin a rialú.

Ciallaíonn ‘aerárthach sibhialta’ (1 3 4 7) na ‘haerárthaí’ sin a liostaíonn na húdaráis um eitlíocht shibhialta i gceann nó níos mó de Bhallstáit an Aontais Eorpaigh nó i stát atá rannpháirteach i gComhshocraíocht Wassenaar de réir ainmniúchán ar liostaí deimhnithe aeracmhainneachta chun taisteal ar bhealaí tráchtála sibhialta inmheánacha agus seachtracha nó chun úsáidí dlisteanacha sibhialta, príobháideacha nó gnó.

N.B. Féach freisin ‘aerárthach’.

Ciallaíonn ‘rialaitheoir an chainéil chumarsáide’ (4) an comhéadan fisiceach a rialaíonn sreabhadh na faisnéise digití sioncrónaí nó aisioncrónaí. Is éard atá ann cóimeáil ar féidir í a chomhtháthú i dtrealamh ríomhaireachta nó i dtrealamh teileachumarsáide ionas go mbeidh rochtain ar chumarsáid.

Tá ‘córais cúitimh’ (6) comhdhéanta de bhraiteoir príomhúil scálach, braiteoir tagartha amháin nó níos mó (e.g. maighnéadmhéadair veicteoirí) chomh maith le bogearraí lenar féidir torann rothlaithe coirp dhocht de chuid an ardáin a laghdú.

Ciallaíonn ‘comhchodach’ (1 2 6 8 9) ‘maitrís’ agus pas breise nó pasanna breise ina bhfuil cáithníní, guairí, snáithíní nó aon chomhcheangal díobh sin, agus iad ann chun críche sonraí nó chun críoch sonrach.

Ciallaíonn ‘comhdhúile III/V’ (3 6) táirgí polachriostalacha nó táirgí dénártha nó táirgí coimpléascacha monachriostalacha arb éard atá iontu dúile ó ghrúpa IIIA agus VA de thábla rangaithe peiriadach Mendeleyev (e.g. arsainíd ghailliam, arsainíd alúmanaim-ghailliam, foisfíd indiam).

Ciallaíonn ‘comhrianú a rialú’ (2) dhá ghluaisne nó níos mó atá ‘faoi rialú uimhriúil’ agus a fheidhmíonn i gcomhréir le treoracha lena sonraítear an chéad suíomh eile a éilítear agus na rátaí fotha a éilítear chuig an suíomh sin. Bíonn na rátaí fotha sin éagsúil ó chéile chun an comhrianú is inmhianaithe a bhaint amach (tag. ISO/DIS 2806 - 1980).

Ciallaíonn ‘teocht chriticiúil’ (1 3 5) (dá dtagraítear uaireanta mar an teocht thrasdultach) de chuid ábhar sonrach ‘forsheoltach’ an teocht sin ag a gcailleann an t-ábhar an fhriotaíocht atá aige in aghaidh shreabhadh an tsrutha leictrigh leanúnaigh.

Ciallaíonn ‘gníomhachtú cripteagrafach’ (5) aon teicníc lena ngníomhachtaítear nó lena gcumasaítear cumas cripteagrafach ítime, trí mheicníocht shlán a chuireann monaróir an earra chun feidhme, i gcás ina bhfuil an mheicníocht sin ceangailte go huathúil d’aon cheann de na nithe seo a leanas:

1. Aon ásc amháin den ítim; nó

2. Custaiméir amháin, i gcás níos mó ná ásc amháin den ítim.

Nótaí Teicniúla:

1. Féadfar teicnící agus meicníochtaí an ‘ghníomhachtaithe chripteagrafaigh’ a chur chun feidhme mar chrua-earraí, mar ‘bhogearraí’ nó mar ‘theicneolaíocht’.

2. D’fhéadfadh eochracha ceadúnais atá bunaithe ar shraithuimhir nó ionstraimí fíordheimhnithe amhail teastais atá sínithe go digiteach, mar shampla, a bheith ina meicníochtaí le haghaidh ‘gníomhaíochtú cripteagrafach’.

Ciallaíonn ‘cripteagrafaíocht’ (5) an disciplín a chorpraíonn na prionsabail, na bealaí agus na modhanna le sonraí a athrú ó bhonn d’fhonn ábhar faisnéise na sonraí sin a cheilt, d’fhonn a chinntiú nach bhféadfaí na sonraí sin a mhodhnú i ngan fhios, nó d’fhonn úsáid neamhúdaraithe na sonraí sin a chosc. Ní bhaineann an ‘chripteagrafaíocht’ ach le faisnéis a athrú ó bhonn trí leas a bhaint as ‘paraiméadar rúnda’ amháin nó níos mó (e.g. cripteathróga) nó as an mbainistiú gaolmhar eochracha.

Nótaí:

1. Ní áirítear le ‘Cripteagrafaíocht’ teicnící comhbhrúite nó códúcháin do shonraí ‘fosaithe’.

2. Áirítear díchriptiú le ‘cripteagrafaíocht’.

Nótaí Teicniúla:

1. 'Paraiméadar rúnda': tairiseach nó eochair a dhéantar a cheilt ar dhaoine eile nó nach roinntear ach le grúpa áirithe.

2. ‘Fosaithe’: ní féidir leis an algartam códúcháin ná leis an algartam comhbhrúite glacadh le paraiméadair a sholáthraítear go seachtrach (e.g. athróga cripteagrafacha nó eochairathróga) ná ní féidir leis an úsáideoir an t-algartam a mhodhnú.

Ciallaíonn ‘léasar toinne leanúnaí’ (6) ‘léasar’ lena soláthraítear aschur fuinnimh atá leanúnach go hainmniúil ar feadh níos mó ná 0.25 soicind.

Ciallaíonn ‘freagairt ar chibeartheagmhas’ (4) an próiseas lena ndéantar an fhaisnéis is gá maidir le cibeartheagmhas a mhalartú le daoine aonair nó le heagraíochtaí atá freagrach as feabhsúchán a dhéanamh nó a chomhordú chun aghaidh a thabhairt ar an gcibeartheagmhas.

Ciallaíonn Córais ‘Loingseoireachta Sonraí-Thagartha’ (‘DBRN’) (7) córais ina mbaintear leas as foinsí éagsúla sonraí geo-mhapála a rinneadh a thomhas roimhe sin agus a dhéantar a chomhtháthú ionas go gcuirtear faisnéis chruinn loingseoireachta ar fáil faoi dhálaí dinimiciúla. Áirítear le foinsí sonraí, léarscáileanna bataiméadracha, léarscáileanna réaltaí, léarscáileanna domhantarraingthe, léarscáileanna maighnéadacha nó léarscáileanna digiteacha 3-D den tír-raon.

Ciallaíonn ‘úráiniam laghdaithe’ (0) úráiniam laghdaithe in iseatóp 235 faoi bhun an leibhéil atá sa nádúr.

Baineann ‘forbairt’ (GTN NTN Uile) le gach céim a thagann roimh an táirgeacht shrathach, mar shampla: dearadh, taighde ar dhearadh, anailísí ar dhearadh, coincheapa maidir le dearadh, fréamhshamhlacha a chóimeáil agus a thástáil, scéimeanna maidir le táirgeacht phíolótach, sonraí maidir le dearadh, an próiseas ina ndéantar táirge de na sonraí maidir le dearadh, dearadh na cumraíochta, dearadh an chomhtháthaithe, agus an leagan amach.

Ciallaíonn ‘nascadh trí idirleathadh’ (1 2 9) nascadh soladstaideach ina ndéantar ar a laghad dhá phíosa miotail ar leithligh a nascadh ina bpíosa amháin inar comhionann neart a ailt le neart an ábhair is laige, agus inarb é an phríomh-mheicníocht ná eadar-idirleathadh adamh trasna an chomhéadain.

Ciallaíonn ‘ríomhaire digiteach’ (4 5) trealamh a bhfuil ar a chumas an méid seo a leanas ar fad a dhéanamh, i bhfoirm athróg scoite amháin nó níos mó:

a. Glacadh le sonraí;

b. Sonraí nó treoracha a stóráil i bhfeistí stórais atá fosaithe nó inathraithe (inscríofa);

c. Sonraí a phróiseáil trí sheicheamh stóráilte treoracha, ar seicheamh inmhodhnaithe é; agus

d. Sonraí aschuir a sholáthar.

N.B. Maidir le seicheamh treoracha atá stóráilte a mhodhnú, áirítear leis an modhnú sin feistí eile stórála atá fosaithe a chur in ionad na bhfeistí atá ann cheana, ach ní áirítear leis aon athrú fisiceach ar shreangú ná ar idirnaisc.

Ciallaíonn ‘ráta an aistrithe dhigitigh’ (sainmhíniú) ráta iomlán giotán na faisnéise sin a aistrítear go díreach ar aon chineál meáin.

N.B. Féach freisin ‘Ráta iomlán an aistrithe dhigitigh’.

Ciallaíonn ‘ráta síobtha’ (gíreascóp) (7) an chomhpháirt d’aschur gíreascóip a fheidhmíonn agus í neamhspleách ar rothlú an ionchuir. Sloinntear é mar ráta uilleach. (IEEE STD 528-2001).

Ciallaíonn ‘gram éifeachtach’ (0 1), i gcás ‘ábhar inscoilte speisialta’, na nithe seo a leanas:

a. I gcás iseatóip phlútóiniam agus iseatóip úráiniam-233, meáchan an iseatóip i ngraim;

b. I gcás úráiniam atá saibhrithe 1 faoin gcéad nó níos mó in iseatóp úráiniam-235, meáchan na dúile i ngraim, méadaithe faoin saibhriú cearnaithe á shloinneadh mar chodán deachúil den mheáchan;

c. I gcás úráiniam atá saibhrithe faoi bhun 1 faoin gcéad in iseatóp úráiniam-235, meáchan na dúile i ngraim, méadaithe faoi 0,0001;

Ciallaíonn ‘cóimeáil leictreonach’ (2 3 4 5) roinnt comhpháirteanna leictreonacha (i.e. ‘eilimintí ciorcaid’, ‘comhpháirteanna scoite’, ciorcaid iomlánaithe, etc.) atá nasctha le chéile chun feidhm shonrach nó feidhmeanna sonracha a chur i gcrích, atá in-athsholáthraithe ina n-iomláine agus ar gnách gur féidir iad a dhíchóimeáil.

N.B.1. ‘Eilimint ciorcaid’: cuid fheidhmeach aonair de chiorcad leictreonach, bíodh sí gníomhach nó éighníomhach, mar shampla aon dé-óid amháin, aon trasraitheoir amháin, aon fhriotóir amháin, aon toilleoir amháin, etc.

N.B.2. ‘Comhpháirt scoite’: ‘eilimint ciorcaid’ a dhéantar a phacáistiú léi féin agus a bhfuil a naisc sheachtracha féin aici.

Ciallaíonn ‘ábhair fuinneamhachais’ (1) substaintí nó meascáin a imoibríonn go ceimiceach chun fuinneamh a scaoileadh, fuinneamh atá riachtanach don fheidhm atá ceaptha ina leith. Is fo-aicme d’ábhair fuinneamhachais iad ‘pléascáin’, ‘ábhair phiriteicniúla’ agus ‘tiomántáin’.

Ciallaíonn ‘éifeachtóirí deiridh’ (2) greamáin, ‘aonaid uirlisithe ghníomhacha’ agus aon uirlisiú eile a cheanglaítear leis an mbonnphláta ag ceann ghéag láimhsitheora ‘róbait’.

N.B. Is éard atá in ‘aonad uirlisithe gníomhach’ gaireas lena dtugtar cumhacht tiomána, fuinneamh próiseála nó braiteacht don saotharphíosa.

Ciallaíonn ‘dlús coibhéiseach’ (6) mais achair optúil a bhfuil optach in aghaidh an aonaid ann agus é á theilgean ar an dromchla optúil.

Ciallaíonn ‘caighdeáin choibhéiseacha’ (1) caighdeáin náisiúnta nó idirnáisiúnta inchomparáide arna n-aithint ag Ballstát amháin nó níos mó de chuid an Aontais nó ag Stát amháin nó níos mó atá rannpáirteach i gComhshocrú Wassenaar, agus atá infheidhme maidir leis an iontráil ábhartha.

Ciallaíonn ‘pléascáin’ (1) substaintí nó meascáin, bídís soladach, leachtach nó gásach, nach mór dóibh madhmadh nuair atá feidhm á baint astu mar lánáin phríomhúla, mar lánáin threisithe nó mar phríomhlánáin i bpléasc-chinn, i scartáil agus i bhfeidhmeanna eile.

Ciallaíonn ‘Córais FADEC’ (9) Córais Lánúdaráis do Rialú Digiteach ar Innill – córas digiteach leictreonach rialaithe d’inneall gástuirbín a bhfuil ar a chumas an t-inneall a rialú go huathrialach tríd an raon oibriúcháin go léir ón uair a éilítear an t-inneall a thosú go dtí go n-éilítear an t-inneall a mhúchadh, faoi ghnáthchúinsí agus faoi chúinsí lochta araon.

Áirítear le ‘hábhair shnáithíneacha nó ábhair fhiliméadacha’ (0 1 8 9) na nithe seo a leanas:

a. ‘Monaifiliméid’ leanúnacha;

b. ‘Snáth’ leanúnach agus ‘caisirníní’ leanúnacha;

c. ‘Téipeanna’, fabraicí, mataí randamacha agus bréideanna randamacha;

d. Blaincéid déanta as snáithíní mionghearrtha, snáithíní stáplacha agus snáithíní comhtháite;

e. Guairí, bídís monachriostalach nó polachriostalach, fada nó gearr;

f. Laíon polaimíde aramatach.

Ciallaíonn ‘ciorcad iomlánaithe scannánach’ (3) eagar ‘d’eilimintí ciorcaid’ agus d’idirnaisc mhiotalacha a fhoirmítear nuair a dheascann scannán tiubh nó tanaí ar ‘fhoshrait